لۆچێکی دیکە لە خەرمانی درۆنامەی فیردەوسی – فەرهەنگ و مێژووی کاوە\nشانامەی فیردەوسی، یەکێکە لە شانازییەکانی مێژووی ئێرانی سازکراو بەدەستی ڕەزاشا. ئەو کتێبە درۆنامەیەکی گەورەیە کە تەنیا بۆ هاندانی هەستی مەزنیخوازیی نەتەوەی فەرمانڕەوا و ڕەوایی دان بە شۆڤێنیزمی فارس و تواندنەوەی گەلانی دیکەی ئێران کەلکی لێ وەردەگیرێ. لەو بەینانەدا بابەتێکم لەسەر فیردەوسی بڵاو کردەوە، ئێستا بابەتێکی دیکەتان لە درۆنامەکەی بۆ دادەنێم. تا ڕوونی کەینەوە ئەو شاعیرە نەتەوەپەرستەی فارس کە زۆران بەداخەوه  بەبێ سەرنجدان بە دەست تێوەردان و ساختەکارییە‌کان و بەبێ ئاگاداری لەوەی که چیڕۆکەکانی شانامه و تەنانەت ئاسەواری زانایانی ئیسلامی پێش یا پاش فیردەوسی، وەک تەبەری و…، چەندە کەوتوونە ژێر کارتێکردنی گێڕانەوە پێچەوانه و نادروستەکانی یەهوودی و ئاسۆڕی و بە سەرچاوەیەکی مێژووی کۆنیان دەزانن. ئەو گوێنەدانە بە هەڵسەنگاندنێکی دروست لەسەر بارودۆخ و زمان و زەمانی گێڕانەوەکانی ئاوێستا و لێک نەدانەوە و نەبوونی وردبینییە‌کی بەجێ لەسەر ئەو دەستکارییە مەبەستدارانەی سەرچاوە کانی ناوبراو، باسی مێژووی سەردەمی زەردەشتی زۆر بەلاڕێدابردووە. دەست تێوەردانی هەخامەنشی و دوایەش ئەشکانی بۆ دوور خستنەوەی گۆڕەپانی ئەو ڕووداوانە لە کوردستانەوە بۆ لای ڕۆژهەڵات و تەنانەت گۆڕینی سەردەمەکەشیان و گوێنەدانی ساسانییانی کوردیش بە چاکردنەوەی ئەو بەلاڕێدابردنانه، بۆتە هۆی کەلک لێوەرگرتنی ڕەگەزپەرستانی دژەکورد، تا ڕوونی کەینەوە فیردەوسی، ئەو شاعیرە نەتەوەپەرستەی فارس و نووسەری شانامە بەناوبانگەکەی، چۆن لەو ئاوەقوڕاوە ماسیی گرتووه و کارەکە بە ئاشکرا پڕە لەساخته و شتی پێچەوانەی یێک و نادروست لەسەر ئەو بەشە تەماوییە‌ی مێژووی زااگڕۆسییە‌کان (کەئەوان بۆ بەفریوبردنی زیاتر بە ئاریایی ناویان دەبەن). ئەو تێکدانانەن کە ئیختوویگۆی شای مادمان لێ دەکەن بە ئاژدەهاکو کاوەش دەکەن بە خائینی نەتەوە. دیارە فیردەوسی شتێکی وای نەکوتووە و زەحعاک بە عەرەب دەزانێ، بەڵام بە کەلک وەرگرتن لەو تێکدانانە، هێندێک نووسەری فارس وەک ئەحمەدی کەسرەوی و…. وایان دەمێشکی کەسانێک ئاخنیوە، کە زەححاک دوایین پادشای مادە و کاوەش هارپاکەیە و یاریدەی کوورۆشی داوە بۆ ڕووخاندنی پادشایەتیی ئەو وەک ئەوان دەڵێن ئاژدەهاکە. لەسەر فەیسبووک بەچەندین جار دیومە کەسانێکی کورد کە خۆ بەناوی مێژوونووسیش دەناسێنن، هەر ئەو تێکدانەی فارسان دووپات دەکەنەوە و ئیختۆویگۆ (ئاستیاگ بە زمانی یۆنانی) دەکەنە ئاژدەهاک. چەند برادەرێکی فەیسبووکم ئەو تێکدانەی فارسەکانیان دووپات کردۆتەوە، واتە ئیختۆویگۆیان بە ئاژدەهاک ناو بردووە، من کۆمێنتم بۆ نووسیون و هەڵەکەم خستوونە بەرچاو، بەڵام برادەرێک لەوانە بۆی نووسیم کە دوژمنان ئاوای پێدەڵێن! باشیاتی ئەوەی لەدمی دوژمن دەیەە، بۆخۆشت هەر قسەکەی وی دووپات دەکەیەوە؟ یا هێندێکان دەڵێن کاوە ئاژدەهاکی لەناو برد، بەڵام فەرەیدوونی فارسی کردە شا. لەسەر ئەو بابەتانە لە نووسینەکانی داهاتووم دا لەگەڵتان دەدوێم، بەڵام ئێستا ئەو بابەتە کۆتایی پێ دێنم و دەچمە سەر یەکێکی دیکە لە درۆ و تێکدانەکانی شانامە.\nفیردەوسی دەڵێ ئیسفەندیاری کوڕی گەشتاسپ، داوای لێدەکرد تا دەست لە پادشایەتی هەڵگرێ و تانج و تەختەکەی بداتێ. گەشتاسپ که بەوەی ڕازی نەبوو، بۆ ئەوەی کوڕە پاڵەوانەکەی له کۆڵ خۆی کاتەوە بەدەهۆ ناردیە شەڕی ڕۆستەم و ئاوا بەکوشتی دا. پاشان پەشیمان بۆوە و بەهمەنی کوڕی ئەسفەندیاری لەجێی خۆ دانا. هەر وەک لەسەرەوە باسمان کرد بەهمەنیش هومای کردە جێنشینی خۆی. که هوما دێتە سەر تەخت، ساسانی برای بەجێی دێڵێ و دەچێته نەیشاپوورو ئیدی هەرگیز ناگەڕێتەوە بەلخ‌و ئیدی هیچ ناوێکیش لە خوشکی نابا. هوما دەستی کرد به دادگەری‌و شاری ئاوەدان کردنەوە. که کوڕەکەشی بوو لەو ترسەی نەکا مەزنان شایەتییە‌کەی لێ بستێننەوە، بەشەو کوڕەکەی دەگەڵ هێندێک زێڕو زێو دەسندووقێکی نا و سندووقەکەی قیڕ دادا و بەدیجلەی داهێشت و هەر بەوشەوەش گەڕاوە پێتەختی خۆی (واتە بەقسەی فیردەوسی بەلخی ئەفغانستان) و بەیانی بەخەڵکی کوت منداڵەکەم لەبەرچووە و خەڵکیش باوەڕیان پێکرد. ئەو سندووقە، جلک شۆرێک لە ئاوێی گرتەوە و کوڕەی ناو نا داراپ و بەخێوی کرد. داراپ هەڵیدا و فێری سواری و تیرهاویشتن بوو و بووه کوڕێکی ئازا. شانامە و تەبەری دەڵێن ڕۆژێک داراپ جلک شۆرەکەی هەڵدەپێچێ کە دایک‌و بابی ڕاستەقینەی پێ بناسێنێ‌و ئەویش ناچار باسی سندووقەکەی بۆ دەگێڕێتەوە. داراب شمشێر‌و مەتاڵێک وەدەست دێنێ و بەرەو بەلخ وەڕێ دەکەوێ. لەڕێدا تووشی”ڕەشنەواد”ی سەرداری ئێرانی دەبێ که بەفەرمانی هوما دەچێته شەڕی ڕۆم. ڕەشنەواد لەخەودا دەبینێ که داراب شای ئێرانە، جا ئەسپ و جلکێکی لەباری دەداتێ و ڕەگەڵ خۆی دەخا. داراپ لەشەڕدا زۆر ئازایەتی دەنوێنێ کە دەبێتە هۆی سەرسووڕمانی ڕەشنەواد و پاڵەوانانی لەشکر. لەڕێی گەڕانەوەدا ڕەشنەواد چیڕۆکی داراب و سندووقەکە بە نامەیەک بە هوما ڕادەگەیێنێ. هوما دارابی له ڕێوڕەسمێکی تایبەتدا دەباته بارەگا و باری عام دەدا و بەخەڵکیی دەناسێنێ و پاشان لەسەر تەختی پاشایەتی دایدەنێ و لەترسی تۆڵه، دەیەوێ لە کوڕەکەی دوور بێ و داوای لێدەکا فەرمانڕەوایی پارسی بداتێ. دارابیش پارس دەداتە دەست دایکی. هوماش تا دەمرێ پارس به دادپەروەری بەڕێوه دەبا. ماوەی پادشایەتی هوما بەسەرئێراندا سی و دوو ساڵ بووە و لە هەشتا ساڵیدا مردووە. داراب ئەوجار پارسیش دەگرێته دەست خۆی و پێتەختەکەی دەگوێزێتەوە وێندەرێ و بەسەر پارس‌و بەلخدا پادشایەتی دەکا. هەروەک له پێشەکیدا باسم کرد ئەو بەلخە له لای سەرچاوەی دیجلە و له ڕۆژئاوای ئێران هەڵکەوتووە و نابێ لەگەڵ شاری بەلخی ئێستا لێمان تێکچێ کە له ئەفغانستانە. شانامە بەهمەن بەهۆی ناوەکەی دەکاته (ئەردەشیری درازدەست) و دارابی نەوەشی دەکاتە داریووشی هەخامەنشی و ئەو بەشەی ئەوەندە لەڕاستی بەدوورە کە درێژەپێدانەکەی پێویست ناکات، بەڵام وەک لە پێشەکیدا باس کرا، پێویستە هەر بۆ ڕوونکردنەوە، سەرنج بدەنە ئەو خاڵانەی خوارەوە:\n1- بەپێی ئەوەی که زەردەشت پێغەمبەری ئێرانی لە سیهەمین ساڵی پادشایەتی گەشتاسپ، دەچێتە لای‌و ئاوێستای بۆ دەبا، بوونی گەشتاسبی باپیری بەهمەن، دەگەڕێتەوە بۆ نیزیکەی 6500 ساڵ پێش هاتنە سەرکاری کوورۆشی دامەزرێنەری زنجیرە پادشایانی هەخامەنشی، کە وابوو نەوەی گەشتاسب چۆن دەتوانێ دوای نیزیکەی زیاتر لە 6000 ساڵان، ببێتە ئەردەشیری درازدەست؟\n2- ئەگەر هوما پادشای پارس‌و بەلخی ڕۆژهەڵاتی ئێران بووە، خۆ دیجلەی لەبەردەستدا نەبووە، تا بەدزی بتوانێ سندووقی کۆرپە ساواکەی تێ‌باوێ. بڕواننە نەخشەی خوارەوە:\nئه‌و نه‌خشه له لاپه‌ڕه‌ی 22ی کتێبی (ایران باستان از 550 پیش از میلاد تا 650 پس از میلاد، یوسف ویسهوفر، ترجمة مجتبی ثاقب فر، تهران، ققنوس، 1377) وه‌رگیراوه. ↔ مه‌ودای نێوان به‌لخی ئه‌فغانستان و دیجله به هێڵی ڕاستی هه‌وایی نیشان ده‌دا که 5300 کیلۆمیتره. جا هوما بەوشەوە ئەو هەموو ڕێگایەی چۆن بڕیوە و چۆن کوڕەکەی بەئاوێشدا هێشتووە و گەڕاوەتەوە بەلخی ئەفغانستانیش و تابەیانی خرپ لێی خەوتووە و کە هەڵیش ئەستاوە وەک نە بای پێداهاتبێ و نە باران، درۆیەکی فیردەوسییانەشی تەحویلی دەربارییانی داوە و ئەوانیش باوەڕیان پێ کردووە!!!\n3- هوما ئەگەر هەر پادشای پارس‌و بەلخی ڕۆژهەڵاتی ئێران بووبێ، سنووری زۆر لە ڕۆم دوور بووە، چۆن بەسەر خوراسان‌و مازەندەران‌و ئازەربایجان‌و ئەرمەنستاندا لەشکرەکەی بردۆتە شەڕی ڕۆم؟\n4- بەلخی لای‌ڕۆژهەڵاتی ئێران کە ئێستا شارێکی ئەفغانستانەو لەسەر چۆمی ئاموودەریاهەڵکەوتووە، ئەگەر پێتەختی هوما بووبێ، زیاتر له5000 کیلۆمیتری هەوایی بەهێڵی ڕاست لە دیجلە دوورە. خۆ ئەگەر هوما فڕۆکەی تایبەتیشی هەباو سندووقی کوڕەکەی پێ بردبا لێواری دیجلە (بۆوێنە لای خاپوور)و ئەگەر هەر لەوێ شوێنی نیشتنی فڕۆکەکە لەسەر لێوار چۆمیش با، هێشتا نەیدەتوانی پێش ڕۆژ هەڵاتن بگەڕێتەوە بەلخ‌و بەخەڵک بڵێ کوڕەکەی لەبەرچووە. سەرنج بدنە نەخشەی سەرەوە.: ئه‌و نه‌خشه له لاپه‌ڕه‌ی 22ی کتێبی (ایران باستان از 550 پیش از میلاد تا 650 پس از میلاد، یوسف ویسهوفر، ترجمة مجتبی ثاقب فر، تهران، ققنوس، 1377) وه‌رگیراوه. ↔ مه‌ودای نێوان به‌لخی ئه‌فغانستان‌و دیجله به هێڵی ڕاستی هه‌وایی نیشان ده‌دا که 5300 کیلۆمیتره. جا هوما بەوشەوە ئەو هەموو ڕێگایەی چۆن بڕیوە و چۆن کوڕەکەی بەئاوێشدا هێشتووە و گەڕاوەتەوە بەلخی ئەفغانستانیش و تابەیانی خرپ لێی خەوتووە و کە هەڵیش ئەستاوە وەک نە بای پێداهاتبێ و نە باران، درۆیەکی فیردەوسییانەشی تەحویلی دەربارییانی داوە و ئەوانیش باوەڕیان پێ کردووە!!!\n٥- ئەردەشیری درازدەست کە فیردەوسی کردوویەتی بە بەهمەن لە ۴۶۵ تا ۴۲۴ پ.ز شا بووە، هومای کچیشی (هەر بەقسەی شانامە) دوای وی سی ساڵان پادشایەتیی کردووە، ئەگەر هەمووی ئەوانەی شانامەش بە ڕاست دانێین، هێشتا لەسەردەمی هوما ئیمپەراتۆرییەتی ڕۆم پێک نەهاتبوو، تا ئەو ڕەشنەواد بنێرێتە شەڕی. ئیمپەراتۆرییەتی لە سەدەی سێهەمی زایینی ڕا پێکهات و تا پێش سەدەی دووهەمی پ.ز زۆرینەی ناوچەکانی ڕۆژئاوای ئوڕووپا و ڕۆژهەڵاتی نیزیک و باکووری ئوڕووپای لەبەردەستدابوو، بەڵام هێشتا لەگەڵ هەخامەنشییان نەبووبووە هاوسنوور و شەڕ نەکەوتبووە نێوانیان.\nPosted in مێژوو\n8 thoughts on “لۆچێکی دیکە لە خەرمانی درۆنامەی فیردەوسی”\n2018-10-23 له 21:40\nئەی کە پێم خۆش بوو ئەو بابەتە شیکراوە! دەست خۆش. سەرکەوتوو بیت.\n2018-10-25 له 12:00\nسپاس خوشکی بەڕێزم\n2019-03-20 له 01:52\nسڵاو ڕێز هیوای بەردوامیتان بۆ دەخوازم\n2021-11-07 له 10:09\nسپاس و ڕێز، سەرنج و پەسندی ئێوە گەورەترین هاندەرمە\nFatih Abdullah Mohammed دەڵێت:\n2019-04-10 له 14:33\nسڵاوودەستت خۆش بابەتێکی زۆرگرنگە.\n2019-07-17 له 16:27\nدەست خوش.به ڕاستی دەست خۆش.به بڕوای من فارسەکان هەر له کۆنەوە له عالەمی خۆرافی و درۆ و خۆزل کردنا ژیاون.خەمی من ئەوەیه که ئەو درۆانەیان له مەدرەسه ودانشگا به زۆر پێمان له بەرکرد.ئیمامی زەمانەکشیان هەر کەسێک وەک فیردەوسی هەڵی بەستووە.\n2021-11-07 له 10:08\nشه‌م کانونی دووهەم 28 , 2017


ئەو پرسیارانەی زۆر دووبارە دەبنەوە - Goethe-Institut Irak\nئێمە لێرە زانیاریتان لە بارەی پرسیارە گشتییەکان و ئەو پرسیارانەی کە لە بارەی تاقیکردنەوەکانی پەیمانگەی گوێتە زۆر دێنە پێشەوە دەدەینێ.\nئەگەر پرسیاری تری دەرەوەی ئەو پرسیارانەتان لە بارەی تاقیکردنەوەکانی پەیمانگیە گوێتە A1 هەتا C2 هەبێت ، تکایە سەردانی سەنتەری تاقیکردنەوەکانمان بکە بۆ ڕاوێژکاری تایبەت بە خۆڕایی و بێ هیچ پابەندبوونێک. (پەیمانگەی گوێتە، سەنتەری گوێتە، یان هاوبەشانی کۆکاری تاقیکردنەوەکان)\nتاقیکردنەوەکانی پەیمانگەی گوێتە بۆ کێیە؟\nتاقیکردنەوەکانی پەیمانگەی گوێتە بۆ هەموو ئەو کەسانەیە کە ئارەزووییان هەیە و دەتوانن بە سەربەخۆیی و بێ وابەستەیی بە هەبوونی ڕەگەزنامەی ئەلمانی بەشداری تێدا بکەن. بڕوانامەی تاقیکردنەوەکان بەڵگەنامەن بۆ شارەزایی لە زمانی ئەلمانی وەک زمانی بیانی و زمانی ئەلمانی وەک زمانی دووەم.\nبۆ هەر تاقیکردنەوەیەکیش پێمانباشە کە ڕەچاوی کەمترین تەمەنی دیاریکراو بکەن.\nئایا من دەتوانم وەک بەشداربووێکی تاقیکردنەوەی خاوەن پێداویستێکی تایبەت بەشداری تاقیکردنەوەیەک بکەم؟\nسەنتەرەکانی تاقیکردنەوە لە هەوڵی ئەوە دان، بە پێی توانایان هەر لە شوێنی کاری خۆیاندا تاک تاک و تایبەت بەرەوپیری ئەو بەشداربووانەی تاقیکردنەوە، کە پێداویستی تایبەتییان هەیە بچێت (بۆ نموونە نەخۆشی بەردەوام، کێشەی بینین و بیستنیان هەیە). بۆیە پێویستە هەر لە کاتی خۆتۆمارکردن زانیاری لە بارەی جۆر و پلەی پێداویستییان بدرێت و بە نامەی پزیشک پشتگیری پێداویستییەکانیان بکەن. لەم بارە سەنتەرەکانی تاقیکردنەوە لەسەریانە کە بە ئەمانەتەوە ئەو زانیارییانە لای خۆیان بپاریزن.\nزانیاری ورد و تەواو دەتوانن ڕاستەوخۆ لەو سەنتەرەی تاقیکردنەوە وەربگرن، کە حەز دەکەن تێیدا تاقیکردنەوە بکەن.\nتەواوکارییەکان لە بارەی بڕیارەکانی پیادەکردنی تاقیکردنەوە: بەشداربووانی تاقیکردنەوە، ئەوانەی خاوەن پێداویستی تایبەتن (PDF, 228 kB)\nزانیارییەکان بۆ بە بەشداربووانی تاقیکردنەوە، ئەوانەی خاوەن پێداویستی تایبەتن (PDF, 57 kB)\nلە کوێ و کەی من دەتوانم تاقیکردنەوە بکەم؟\nتکایە بۆ ڕاوێژ و ئامۆژگاری بە بژاردەی خۆتان سەردانی یەکێک لە ناوەندەکانی تاقیکردنەوە بکەن.\nئایا من بۆم هەیە لە کاتی تاقیکردنەوەدا، ژووری تاقیکردنەوە جێبهێلم؟\nئێوە دەتوانن ژووری تاقیکردنەوە بۆ کاتێکی گونجاو (تەوالێت) جێبهێلن. ئەمەش لە پرۆتۆکۆلی پیادەکردنی تاقیکردنەوە وەک تێبینی تۆمار دەکرێت.\nمن لە کام ئاستی زمانی ئەلمانیدا تاقیکردنەوە دەکەم؟\nپێڕەوی ئاستی تاقیکردنەوەکان A1 تا C2 بەپێی ژێدەری پێکەوەیی ئەوروپایی بۆ توانایی زمانەکان (GER) ڕێکخراو، ئەمەتان دەستدەکەوێت لە:\nئاستی پلەکانی تاقیکردنەوە و خولەکانی زمان لە پەیمانگەی گوێتە\nژێدەری پێکەوەیی ئەوروپایی بۆ توانایی زمانەکان (GER)\nنرخی تاقیکردنەوە چەندە؟\nتکایە بە بژاردەی خۆتان سەردانی سەنتەرێکی تاقیکردنەوە بکە بۆ ڕاوێژکاری تایبەت.\nئایا بە پشتگیرینامەی پەیمانگەی گوێتە دەتوانم شارەزاییم لە زمانی ئەلمانیدا بسەلمێنم؟\nپشتگیرینامە تەنها بۆ بەشداریکردنتان لە خولێکی زمانی ئەلمانی، لە تاقیکردنەوەی دیاریکردنی پلەی شارەزاییتان، یان لە تاقکردنەوە یان شتێکی ئاوا بەس نیە.\nتەنها بڕوانامەی سەرکەوتنتان لە یەکێک لە تاقیکردنەوەکانی پەیمانگەی گوێتە (A1Goethe-Zertifikat هەتا C2) بۆ دبلۆمی بچووک یان گەورەی زمانی ئەلمانی بۆ شارەزاییتان لە زمانی ئەلمانیدا وەک زمانی بیانی، لە سەرتاسەری جیهاندا دانی پێدادەنرێت.\nکام تاقیکردنەوەی پەیمانگەی گوێتە مافی خوێندن لە زانکۆ و قوتابخانە باڵاکانی ئەلمانیادا دەداتە بەشداربوو؟\nتاقیکردنەوەی Goethe-Zertifikat C2: دبلۆمی مەزنی زمانی ئەلمانی، تاقیکردنەوەی باڵای ناوەندی، دبلۆمی بچووکی زمانی ئەلمانی و دبلۆمی مەزنی زمانی ئەلمانی بریتین لە بەڵگەنامەی دانپێدانراو بۆ خوێندن لە زانکۆیێکی یا قوتابخانەیەکی باڵا لە وڵاتی ئەلمانیادا و بەشداربوو ئازاد دەکەن لە تاقیکردنەوەی زمانی ئەلمانی بۆ بیانیان (TestDaF) یان تاقیکردنەوەیەکی تری زمانی ئەلمانی بۆ قوتابخانە باڵاکانی ئەلمانیا (DSH) بۆ خوێندن.\nلەبارەی پێویستییەکانی زمانی ئەلمانی بۆ خوێندن لەو زانکۆیەی کە ئێوە هەڵتانبژاردووە، بۆ قۆناغەکانی خویندن و بەشەکانی خوێندن تکایە زانیاری لە خودی زانکۆکان خۆیان یان قوتابخانە باڵاکان وەربگرن، یان لە ماڵپەڕی www.sprachnachweis.de. وەک ئامانجێک لێی بکۆڵنەوە.\nکام ڕێنووس لە تاقیکردنەوەدا بەکاردەهێنرێت؟\nلە هەموو تاقیکردنەوەکانی پەیمانگەی گوێتە بۆ هەڵسەنگاندنی بەشی نووسین، پێویستە بە ڕینووسی ئەلمانی پابەندبن, بەو شێوە ڕینووسەی کە لە ساڵی ٢٠٠٦-وە ڕێکخراوە. بنچینەی ئەمەش ڕێنووسی ئەلمانی "DUDEN"ە لە بیستوچوارەمین چاپییەوە.\nڕێسا هەنووکەییەکانی ڕێنووسی ئەلمانی لە ئینتەرنێت دەدۆزنەوە لە:\nبۆ گەیشتنم بە ئاستی پلەیەکی زمانی ئەلمانی من چەند کاتم پێویستە؟\nفێربوون پرۆسیەکە لە کەسێکەوە بۆ کەسێکی تر جیاوازە، واتە تایبەتە بە خودی هەر کەسێک. خودی ئێوە چەند کاتتان گەرەکە، بۆ ئەوەی بگەن بە ئاستی پلەیەکی زمانی ئەلمانی، دەوەستێتە سەر کۆمەڵێک کۆڵکەی جیاواز و هەروەها خودیی خۆتان: پەیگیریتان، تەرخانکردنی کات و سوود وەرگرتن لە دەرفەتی ڕاهێنانی زیاد.\nئەگەر ئێوە بەر لە ئێستا زمانێک یان پتر فێربووبن، زۆربەی جاران لە بارێکی ئاوادا خێراتر زمانی ئەلمانی فێردەبن. ئایا ئیوە لە نیشتمانی خۆتان یان لە ئەلمانیا بەشداری خولێکی فێربوون دەکەن و لەدەرەوەی وانەکانیش گوێتان لە گفتوگۆی ئەلمانی دەبێت و دەتوانن قسە بکەن، ئەوەش رۆلێکی گەورەی هەیە.\nبۆ پرۆسەی فێربوون چڕی وانەکانیش (چڕی خولەکان یان خولی ئێواران یان جۆرێکی ئاوا) گرنگی خۆی هەیە. تکایە سەردانی سەنتەری تاقیکردنەوەیەک بە بژاردەی خۆت بکە، بۆ ئەوەی بە تایبەتی ڕاوێژت لەگەڵدا بکرێت.\nلە کوێ کەرەستەکانی ڕاهێنان وەردەگرم؟\nئێوە کەرەستەکانی ڕاهێنان و زانیاری لای هەر تاقیکردنەوەیەک دەدۆزنەوە:\nکەرەستەکان بۆ ڕاهێنانی ئۆنلاینی\nکەرەستەکان بۆ دابەزاندن\nکەرەستەکان بۆ ڕاسپاردن\nپێڕەونامەی تاقیکردنەوەکان و بڕیارەکانی پیادەکردن\nهەندێک لە کەرەستەکان لە نووسینگەی خولەکانی زمان لە پەیمانگەی گوێتە وەردەگرن.\nئایا من دەتوانم بە فێربوونی دوور/ یان بە ئۆنلاین خۆم بۆ تاقیکردنەوە ئامادە بکەم؟\nبۆ هەندێک لە تاقیکردنەوەکان کەرەستەکان فێربوونی لە دوور و خولی ئۆنلاینی هەیە.\nفێربوونی زمانی ئەلمانی لە وانەگوتنەوەی دوور\nچەند جار دەتوانم تاقیکردنەوەیەک دووبارە بکەمەوە؟\nتەواوی تاقیکردنەوەیەک دەتوانرێت بێ سنوور دووبارە بکرێتەوە. وردەکاریییەکان و دووبارەکردنەوەی بەشێکی تاقیکردنەوەش لە بڕیارەکانی پیادەکردنی تاقیکردنەوە ڕێکخراوە.\nبڕوانامەی تاقیکردنەوەکەم تا کەی کاری پێ دەکرێت؟\nبڕوانامەکانی پەیمانگەی گوێتە Goethe-Instituts لەسەرەوەی A1 -وە لە ڕووی کاتەوە بێ سنوور کاریان پێ دەکرێت.\nلەگەڵ ئەوەش ژمارەیێکی زۆر دەزگا و خاوەنکارەکان داوای بڕوانامەیەک دەکەن کە تەمنی لە دوو ساڵ زیاتر نەبێت.\nتاقیکردنەوەکان لەسەرەوەی پلەباڵا ناوەندییەکانی تاقیکردنەوە (ZOP)، دبلۆمی بچووکی زمانی ئەلمانی(KDS) و دبلۆمی مەزنی زمانی ئەلمانی (GDS) دوای پیادەکردنی Goethe-Zertifikats C2 نوێ و گۆڕانی دبلۆمی مەزنی زمانی ئەلمانی (GDS) بۆ ئاستی تاقیکردنەوەی C2 لە ١/١٢/٢٠١٢ هەر کاریان پێ دەکرێت.\nمن چی دەکەم ئەگەر بڕوانامەکەم لای خۆم یان لە ڕێگەی پۆست لێ ون بوو؟\nبە شێوەیەکی بنچینەیی بڕونامەیەک بە دووانەیی نادرێت.\nئەگەر پتر لە ١٠ ساڵ بەسەر تاقیکردنەوەدا تێنەپەڕیبوو، ئەوا ئەو سەنتەرەی کە ئێوە تاقیکردنەوەکەتان لێ کردبوو، دەتوانێت بەرامبەر خەرجییەکەی لە جیاتی بڕوانامە، پشتگیرینامەیەکتان بداتێ.\nلە کاتی گۆڕینی ناو، دەتوانم بڕوانامەیەکی نوێ وەربگرم؟\nلە کاتی گۆڕینی ناو (بۆ نموونە بەهۆی هاوسەرگیری، یان هەڵگرتنەوەی منداڵ، جیابوونەوە یان شتێکی ئاوا) ئەوا نە بڕوانامەیەکی نوێ و نە پشتگیرینامەتان پێ دەدرێت.\nگۆڕینی ناو دەکرێت بە ڕیگەی بەڵگەنامەی فەرمی (بەڵگەنامەی لەدایکبوون، گرێبەستی هاوسەرگیری و بەلگەیەکی ئاوا) هەروەها بە کۆپێکی پشتڕاستکراو، بسەلمێنرێت.\nناو یان ڕێنووسی ناو لە کاتی خۆتۆمارکردن بۆ تاقیکردنەوە لەگەڵ وێنەیەکی کەسی گونجاو، لە لایەن سەنتەری تاقیکردنەوە وەردەگیرێت. بڕوانامەی تاقیکردنەوەی سەرکەوتوو بەو زانیاریە وەرگیراوانە ئامادە دەکرێت.\nلە کوێ من دەتوانم کۆپی بڕوانامەکەم پشتڕاست بکەمەوە (تەصدیق)؟\nئێوە دەتوانن کۆپی بڕوانامەکەت، بۆ بەڕێوەبەرایەتی کاروباری خوێندن بۆ نمووونە لە لایەن بەڕێوەبەرایەتییە فەرمییەکانی وەک (دادگا، وەزارەتەکان، قوتابخانە، بانق، یان جێگەیەکی ئاوا) پشتڕاست بکەنەوە. زۆربەی جاران خاوەن کارەکان دانەیەکیان دەوێت کە لە لایەن نووسینگەی پارێزەرێکی یاسیی، پشتڕاست کرابێتەوە.\nلە کوێ من دەتوانم بڕوانامەکەم وەربگێڕم؟\nئێوە دەتوانن بڕوانامەکەتان بە فەرمی لای وەرگێڕێکی دانپێدانراوی دەولەت یان نووسینگەیەکی وەرگێڕان وەربگێڕن.\nئایا من بۆم هەیە لە تاقیکردنەوەدا بەشدار ببم، بێ ئەوەی بەشداری خولی ئامادەکاری بووبم؟\nبەشداربووانی تاقیکردنەوە پابەند نین بە سەردانی خولێکی دیاریکراوی ئامادەکاری، یان پەیداکردنی بڕوانامەی ئاستی پلەیەکی زمانی ئەلمانی.\nبەڵام ئێمە پێمانباشە لە خولێکی ئامادەکاری سەنتەرەکانی تاقیکردنەوە بەشدارببن. لێرە ئاشنای پێداویستییە زمانییەکان و تاقیکردنەوەکان دەبن، کە ئەمەش تاقیکردنەوەکانتان تا دەکرێت بۆ ئاسان دەکات.\nتکایە بە بژاردەی خۆتان سەردانی سەنتەرێکی تاقیکردنەوە بکەن بۆ ڕاوێژکاری تایبەت لەم بارە.


برینداربوونی دوو كۆڵبەر لەسنورەكانی كوردستان سازمانی خه‌بات کوردستانی ئێران\nلەماوەی ئەم دو ڕۆژەدا لەسنورەكانی كوردستان، دوو كۆڵبەر بە تەقەی هێزەكانی ڕژیم بریندار بوون.\nئەمڕۆ سێشەممە ڕێكەوتی 22ی ڕەزبەر، هێزەکانی هەنگی سنووری بانە تەقەیان لە پۆلێک کۆڵبەر کرد و بە هۆیەوە کۆڵبەرێک بەناوی "محەممەد" بریندار بوو.\nلەلایەكی ترەوە دوێنێ دوشەممە، کۆڵبەرێكی تر بە تەقەی هێزەکانی سنوور پارێزی ئێران، لە نەوسوود بریندار بوون.\nبەپێ ڕاپۆرتی هەواڵدەری مافی مرۆڤی کوردستان, ڕۆژی دوشەممە ڕێكەوتی ۲۱ی ڕەزبەر, پۆلێك کۆڵبەر لە ناوچەی سنووری نەوسوود لەلایەن هێزەكانی سنورپارێزی ڕژیمەوە دەدرێنە بەر دەستڕێژی گوللە، و لە ئاکامدا کۆڵبەرێک بە ناوی "وەزیر وەیسی" بریندار دەبێ. ئەو کۆلبەرە خەڵکی گوندی جوجاری سەلاسی باوەجانییە.\nڕێکه‌وت: 2020-10-13 20:29:10


ئاوێنە موچە‌و ئیمتیازاتی پەرلەمانتارانی كورد بەژمارە بڵاودەكاتەوە - ئاوێنه\n“خەڵكی كوردستان هاوسۆزی بۆ روداوەكان نەنواند”\nئاوێنە موچە‌و ئیمتیازاتی پەرلەمانتارانی كورد بەژمارە بڵاودەكاتەوە\nدیمەنی هێرشكردنە سەر هەندێك لەپەرلەمانتارانی كورد لەبەغدا، لەشەقامی كوردی هاوسۆزییەكی ئەوتۆی دروست نەكرد‌و سەرۆكی فراكسیۆنێكی كوردی لەپەرلەمانی عێراق میدیا بەبەرپرس دەزانێ‌و لەو بڕوایەدایە ئەوەی كەدەوترێت لەراگەیاندنەكان بەشێكی زۆری ناڕاستن سەبارەت بەماف‌و ئیمتیازاتی پەرلەمانتاران.\nئاوێنە: د.موسەنا ئەمین سەرۆكی فراكسیۆنی یەكگرتو لەپەرلەمانی عێراق وتی “میدیا خۆی بەرپرسە لەدروستكردنی ئەو وێنەیەی بۆ پەرلەمانتاری كورد لەبەغدا كێشراوە، چونكە ئەوەی كەدەوترێت لەراگەیاندنەكان بەشێكی زۆری ناڕاستن سەبارەت بەماف‌و ئیمتیازاتی پەرلەمانتاران”.\nتاڤگە ئەحمەد پەرلەمانتاری سەربەخۆ لەپەرلەمانی عێراق رایگەیاند “بەبڕوای من سەرچاوەی گەندەڵی پەرلەمانە، چونكە پەرلەمان بریتییە لەكوتلە حزبییەكان‌و یەك كەس سەربەخۆ نییە‌و بۆ سادەترین بڕیار دەبێت بگەڕێیتەوە بۆ لای حزبەكەت”.\nوتیشی “گەڕانەوەی پەرلەمانتارانی كورد بۆ هەرێم‌و بەجێهێشتنی بەغدا لەسەر مادەی 140و موچەی فەرمانبەران‌و موچەی پێشمەرگە نەبوە‌و شەڕ نەكراوە لەسەر مافەكانی كورد بۆیە خەڵكی كوردستان هاوسۆزی بۆ روداوەكان نەنواند”.\nزانیاری زیاتر لەژمارە (528)ی رۆژنامەی (ئاوێنە) بخوێنەرەوە، كە ئەمڕۆ (سێشەممە) بڵاوكرایەوە‌و ئێستا لەبازاڕەكانی هەرێمە.\nتاگەکان: ئیمتیازات، په‌رله‌مانتارانی كورد، موچه،


هێزەکانی عێراق ناوچه‌یه‌كی به‌رینی بیابانی ئەنبار پاکدەکەنەوە\nهێزە هاوبەشەکانی عێراق ناوچه‌یه‌كی به‌رینی بیابانی ئەنباریان پاککردۆتەوە لە ماوەی سێ رۆژی رابردوودا و چەندین توندڕەویان کوشتووە و دەستیشیانگرتووه بەسەر چەندین چەك و تەقەمەنیدا، فەرماندەیی ئۆپەراسیۆنەکانی ئەنبار پێنجشەممە (7 کانونی یەکەم) رایگەیاند.\nسوپای عێراق و پۆلیسی فیدراڵی و هێزە خێڵەکیەکان 60 کیلۆمەتریان له بیابانه‌كه پاککردۆتەوە کە لە باکوری راوە بۆ باشوری سەڵاحەدین درێژدەبێتەوە، یاریدەدەری فەرماندەیی ئۆپەراسیۆنەکانی ئەنبار، لیوا محەمەد سەعید، بە دیارونای وت.\nوتیشی 32 ئەندامی رێکخراوی "دەوڵەتی ئیسلامی" (داعش) کوژران و شەشی تریش دەستگیرکران.\nهه‌روه‌ها وتی بڕێکی زۆری چەك و تەقەمەنیش دەستیان بەسەردا گیرا و چوار پێگەی داعشیش، لەنێویاندا کەمپێکی گەورە، وێرانکنران لەو ئۆپەراسیۆنە سەربازیانەدا.\nسەعید وتی: "ناوچەکە ئێستا ئه‌مینه و بنكه‌ی سەربازی و ناوه‌ندی کۆنترۆڵی تێدا دادەنێین بۆ رێگرتن لە گەڕانەوەی تیرۆریستان."\nوتیشی: "یەکەی پوچەڵکردنەوەی پاشماوەی تەقەمەنیەکان چەندین بۆمبی دەستکردیان پوچەڵکردۆتەوە لەهەمان ئۆپەراسیۆندا." ئاماژەشی دا بەوەی ئه‌و ناوچانه‌ی تری بیابانه‌كه‌ش كه ماونه‌ته‌وه، لە چەند رۆژێکی کەمی داهاتوودا پاکدەکرێنەوە.\nسوپای عێراق مین لە سەدان ماڵی فەلوجە پاکدەکاتەوە


ئیغتراب له ئاین و فه‌لسه‌فه و ماتریالیزمی سروشتی و ماتریالیزمی مێژوویی – History Of Kurdistan\nHome / په‌رتووكخانه / فەلسەفەی مێژوو / ئیغتراب له ئاین و فه‌لسه‌فه و ماتریالیزمی سروشتی و ماتریالیزمی مێژوویی\ndidar othman 2022-06-16\tفەلسەفەی مێژوو لێدوان نووسین ناچالاککراوە لە ئیغتراب له ئاین و فه‌لسه‌فه و ماتریالیزمی سروشتی و ماتریالیزمی مێژوویی 109 Views\nاغتراب = استلاب = Alienation *\nلە کوردیدا: زەوتکاری، زەوت کردن\nئیغتراب بە واتای ئیستلاب دێت، واتە لە پەیوەندیەک دەدوێت کە دەکەوێتە سەروو توانای تاکەوە، تاکی مرۆیی هیچ نیە لە ئاستیدا، بوونەوەرێکی زەلیلی پەڕگیرو ملکەچ نەبێت بۆ هێزێک کە دەکەوێتە سەروو خۆیەوە، ئیتر ئەو هێزە؛ جارێک وەک یەزدان، جارێک وەک سروشت، جارێکی تر وەک مێژوو باسی لێوە دەکرێت، هێزێک کە زاڵە بەسەر تاکە مرۆییەکاندا.\nسەرچاوە فیکریەکانی ئیغتراب:\nمێژووی ئەم کۆنسێپتە، دەگەڕێتەوە سەر فەلسەفەی چەرخی ڕۆشنگەریی فەرەنسی: ڕۆسۆ لە فەرەنسا، دواتریش گۆتە، شیلەر، هیگڵ، فۆیەرباخ، مارکس لە ئەڵمانیادا، گەرچی بەر لەوانیش، گەلێ لە فەیلەسووفان، باسیان لە ئیغتراب کردووە. لە فەیلەسووفانی هاوچەرخیشدا، سارتەر، دۆرکهایم، ماکس ڤیبەر، هتد، باس لە ئیغتراب دەکەن. ئەمانەیش تێکڕا لە قوتابخانەی جیاوازدا خۆیان دەنوێنن.\nئیغتراب لە ئایندا:\nکۆنسێپتی ئیغتراب لە ئایندا، بەواتای جیابوونەوە (الانفصال- separation) هاتووە، جیابوونەوەی مرۆڤ لە یەزدان، جیابوونەوەی مرۆڤ لە ئارەزووەکانی، لە سروشت. لە تێڕوانینی ئاینیەوە، ئیغتراب هیچ نیە نامۆیی مرۆڤ نەبێت بە نیشتمانە بەرزەکەی، نیشتمانە ئەسمانیەکەی، یەزدان.\nئێغتراب لە فەلسەفەی ئایدیالیستیدا:\nئیغتراب لە هیگڵیانیزمدا:\nلە هیگڵیانیزمدا، وەک هیگڵ خۆی دەڵێت: “دین ناوەڕۆکێکی هاوبەشی هەیە لەگەڵ فەلسەفەدا، تەنها لە شێوەدا جیاوازن … فەلسەفە هیچ ئایدیایەکی نیە دەربارەی شتێکی دیاریکراو .. ناوەڕۆکەکەی هەمان شتەو هەر ئایدیایشە، -ئایدیایەکی گشتگیر کە دەبێت هەر لە سەرەتاوە، بەشێوەیەکی ڕەها، خاڵی دەستپێکردن بووبێت. ڕەهایش لە فەلسەفەدا پێویستە هەروەک ئایدیا بێت” (هیگڵ، مختارات -1).\nبەم واتایە، هیگڵ هەر لە سەرەتاوە، لە ئایدیایەکی ڕووتەوە دەست پێدەکات. بۆیە ئیغتراب لە فەلسەفەکەی ئەودا، واتای جیابوونەوەی بەشە لە گشت (انفصال الجزء عن الكل)، ئەمەیش ئەوکاتە ڕوودەدات کە عەقڵی ڕەها (بیری ڕەها – یەزدان) سروشت و مرۆڤ دروست دەکات، وە ئیتر ئەوکاتە بەوە بەشێکی خۆی؛ لە دەرەوەی خۆیدا دەخاتەڕوو، ئەو بەشە نامۆیە بەخۆی. هیگڵ ئەمە بە ئیغترابی هۆشمەندیی دادەنێت لە جیهانی سروشت و هەموو شتێکی نێو سروشت، بە دابەشبوونی خودو بابەت (الذات والموضوع) ی دادەنێت. هەر لەبەر ئەمە، ڕزگار بوون لەم ئیغترابە، کۆتاییهێنانە بە پرۆسیسی نامۆیی و بەو حاڵەتەی لە فەلسەفەکەی هیگڵدا بە نەفی کردن ناودەبرێت، ئەمەیش کردەیەکە دەبێت مرۆڤ خۆی پێی هەستێت. عەقڵی ڕەها دەگەڕێتەوە بۆ یەزدان، ئەوەیش سەروەرێتی ئەوە بەسەر سروشتدا. بۆیە مێژوویش هیچ نیە، هەوڵی هەمیشەیی مرۆڤ نەبێت بۆ تێگەیشتن لە سروشت و لەوەیشەوە گەشەی هۆشیاریی مرۆڤ خۆی تا ئاستی تێگەیشتن بە بوونی ڕەها (یەزدان).\nئیغتراب لە ماتریالیزمی سروشتیدا:\nئیغتراب لەلای فۆیەرباخ:\nفەلسەفەکەی فۆیەرباخ، تەواوی تێزەکانی هێگڵیانیزم ڕەتدەکاتەوە: فۆیەرباخ یەکێتی ماتریالیستانەی بوون، دەخاتە جیگای یەکێتی ڕوحانی بوون. بۆیە بەلای فۆیەرباخەوە، دەبێت مرۆڤ واز لە ئایدیای یەزدانی بهێنێت و جەوهەری مرۆیی خۆی بدۆزێتەوە. لەلای ئەو، دین داننانێکی ناڕاستەوخۆیە بە مرۆڤدا وەک سەروەری جیهان. لە فەلسەفەکەی فۆیەرباخدا کە فەلسەفەی سروشتیە، ئیغتراب ئاینەو چیتر نا.\nئیغتراب لە ماتریالیزمی مێژووییدا:\nئیغتراب لەلای تۆماس هۆبز:\nلەگەڵ ئەوەی هۆبز لە ماتریالیزمی بەچاوبینراودا دەوەستێت، بەڵام باسەکەی ئەویش لەم بابەتەدا، خوێندنەوەیەکی مێژوویی بۆ دەکرێت. لە فەلسەفەکەی هۆبزدا، ئیغتراب لە پەیوەندی نێوان تاک و کۆمەڵەوە دروست دەبێت، بەلای ئەوەوە، مرۆڤ هیواکانی وەدی نایەت لە ڕێگای دەوڵەتەوە نەبێت، بۆیە لە دواییدا، لەو فەلسەفەیەوە، دەگەینە ئەوەی گوایە مرۆڤ لە دەولەتی عەلمانیدا، ئیغتراب جێدەهێڵێت. ئەمە لەکاتێکا دەوڵەت، بەتایبەت دەوڵەتی مۆدێرن، دەوڵەتی عەلمانی، دواین ئاستی ئیغترابی ئینسانیە لە مێژوودا. لەوێدا ئیستلابی ئینسانی، گەیشتۆتە بەرزترین لووتکەی.\nئیغتراب لەلای کارل مارکس:\nلەلای مارکس، مرۆڤ خۆی بەدەستی خۆی، جیهانێکی لە ئیغتراب (استلاب) دروست کردووە. ئەو جیهانە، چ پەیوەندیەکی بە جیهانێکی میتافیزیکیی شارراوەوە نیە. مرۆڤ خۆی سروشتی ئینسانیی خۆیی دروست کردووەو خۆیشی دەیگۆڕێت، ئەمەیش بە گۆڕینی یاسا ئابووریەکان لە قۆناغە جیاوازەکانی گەشەسەندندا. مرۆڤ پەیوەندیی بەرهەمهێنانی دروست کردووەو دەیگۆڕێت، دام و دەزگای پێکهێناوە، ئایدیا دروست دەکات، هەموو ئەمانەیش لە مێژوودا دەبنە واقیع و پێشینەی هەموویشیان، دابەشبوونی کاری کۆمەلایەتیە. هەر بەم مانایەیش، سەرچاوەی مارکس مێژووە نەک هیگڵیانزم -فەلسەفەی ئایدیالیستی- وە یان سروشگەرایی -فەلسەفەی ماتریالیستیی سروشتی-، مارکس لە ماتریالیزمی مێژووییەوە دەست پێدەکات. مرۆڤ خۆی، وە لەسەر زەوی، ملکەچی یاسا ماتریالیستیەکانی مێژووەو هەر ئەو یاسایانەیش تووشی ئیغتراب -استلاب- ی کردووە.\nمرۆڤ لە کۆمەڵدا دەژی و هەر لە کۆمەڵیشدا بە “شت” کراوە، واتە سەلبی هەموو ئازادیەکیشی لێکراوە. مرۆڤ کۆیلەی یاسای ئابووری و پەیوەندیە ماتریالیستیە مێژووییەکانێتی.\nلە هیگڵیانیزمدا، جیهان بەرهەمی ڕوحەو هەر لە ڕوحیشەوە سەلب کراوە، بەڵکو لە ڕوحەوە هاتۆتە دەرەوە. بۆیە هەموو شتیک لە سروشتدا، لە مێژوودا، لە مەعریفەدا، سەلب کراوی ڕوحە، واتە لەژێر دەسەڵاتی ڕوحدایە. نە سروشت و نە مرۆڤ و نە مێژوو، توانای جووڵەیەکی ئازادانەیان نیە، بەڵکو هەموویان ملکەچی جووڵەیەکی لۆژیکیی دیالەکتیکین کە هیچ نیە عەقڵی ڕەها نەبێت. بۆیە هیگڵ، بە هەردوو مانای پۆزەتیڤ و نێگەتیڤ، کۆنسێپتی ئیغتراب بەکاردەهێنێت. بەپێچەوانەوە، مارکس تەنها لە مانایەکی نێگەتیڤدا، ئیغترابی ئینسانی دەپشکنێت. بۆیە بەلای مارکسەوە، دەبێت ئیغتراب (ئیستلاب) لەناوببرێت، ئەمە مادام مرۆڤ خۆیی لە ئیغترابدا وون کردووە. وە لەکاتێکا هیگڵ تەنها فەلسەفیانە لە ئیغتراب دەدوێت، مارکس شۆڕدەبێتەوە بۆ ناو مێژووی مرۆڤایەتی و دەکەوێتە پشکنینی پرۆسێسێکی مێژوویی بەکردەوە.\nمارکس ئیغتراب دەبەستێتەوە بە کارەوە، کاری کرێگرتە. مرۆڤ خۆی خەریکی بەرهەمهێنانە، بەڵام لە ڕێگای کارەوە، دەبێتە کۆیلەی بەرهەمەکانی، نامۆ دەبێت بە بەرهەمەکانی. واتە بەرهەمەکەی دەستی خۆی، سەلبی دەکات، دەیچەوسێنێتەوە. بۆیە هەڵە نیە ئەگەر بڵێین، مارکس ئەو کۆنسێپتەیشی لە فەلسەفەو میتافیزیکا ڕزگار کردو هێنایەوە نێو مێژوو.\nدواین شێوەی ئیستلابی ئینسانی، لە ئیستلابی کارگەردایە. مارکس دەڵێت: هەتا شتومەک زیاتر بێت، جیهانی هەژاریی فراوانتر دەبێت، هەتا نرخی کاڵا، نرخی شتە مردووەکان بەرزتر ببێتەوە، نرخی مرۆڤ نزمتر دەبێتەوە. واتە ئیغتراب لەلای مارکس، واقیعێکی نێگەتیڤە، پێناسەی مرۆڤی شێواندووە، مرۆڤ تەنها بە کارێکەوە خەریکە، ئیتر زیهنی وە یان جەستەیی، وە هەموو مەعریفەیشی بەستراوە بەو سنوورە بەرتەسکەی ژیانەوە لە سایەی دابەشبوونی کاردا. مرۆڤ ملکەچی مرۆڤە لەکاردا، بۆیە هیچ بریارێکی ئازادانەی نیە سەبارەت بە ژیانی خۆی. لە هەرەمی دەسەلاتیشدا، هەموو ڕۆژێک و هەموو چرکەساتێت، ئەو استلابە ئینسانیە دەبینێتەوە. بریاری ژیانی ئەو، لە دەستی کەسانی تردایە. وە لە کاتێکا کۆمەڵگای مەدەنی، کۆمەڵگای سەرمایەداریی، بە ماف، هەموو ئازادیەکانی مرۆڤی سەلب کردووەو تەنها بریارێکی سیاسی بۆ هێشتۆتەوە کە ئەویش بەشداری کردنە لە هەڵبژاردندا هەر چوار ساڵ جارێک، ئەوا هەر ئەو مافە دیموکراسیە، خودی دیموکراسیەت خۆیشی دەکاتە ئیغتراب، ئیستیلابی ئینسانی.\nگەورەترین فاکتەری مێژوویی ئیغتراب ڕکابەریی نێو ئەم سیستمەیە، بەڵکو خودی ڕکابەریی خۆی ئیغترابی ئینسانیە، تاککەوتنی مرۆڤە، پەڕگیریە لەیەکتر، هەستی تەنهاییە، لێکدابڕانە، هەستی بێ تواناییە، ئەو هەستەی مرۆڤ دەگەیەنێتە ئاستی خۆکوشتن. دیموکراسیەت، بەرهەمی ئەو تاکگەراییەیە.\nئا ئەم ئیغترابە لەلای مارکس، بە پێچەوانەی هەموو فەیلەسووفانەوە، حاڵەتێکی ئەبەدی نیە لە ژیانی مرۆڤدا، بەڵکو وەختیەو دەبێت کۆتایی پێبێت. ئیغتراب سروشتێکی ئینسانیی لەخۆگرتووە، واتە ئیغتراب سیفەتی چینێک نیە لە چینە کۆمەڵایەتیەکان، بەڵکو خەسڵەتێکی ئینسانیەو هەردوو چینە کۆمەلایەتیەکەی نێو کۆمەڵگای مۆدێرنی سەرمایەداریی دەگرێتەوە.\nمارکس دەڵێت: “چینی خاوەندارو چینی پرۆلیتاریا نوێنەری هەمان ئیغترابی ئینسانین. بەڵام چینی یەکەم لەم ئیغترابەی خوددا، جێگیربوون و گەشەو هێزی تایبەتی خۆی دەبینێت، بەڵکو ڕووخساری بوونی ئینسانیی تێدا دەبینێت. بەڵام چینی پرۆلێتاریا، لە ئیغترابە زاتیەکەی خۆیدا، هەستی تێشکاوی دەکات، هەستی لاوازیی تایبەتی خۆی دەکات و حەقیقەتی بوونی نائینسانی تێدا دەبینێت .. ئا لەم بنکەیەدا، خاوەنداری تایبەتی نوێنەری لایەنی خۆپارێزەو پرۆلێتاریا نوێنەری لایەنی ڕووخێنەر. وە لەکاتێکا یەکەمیان هەڵدەسێت بە پارێزگاری ئەو بنکەیە، دووهەمیان هەڵدەسێت بە تێکوپێکشکاندنی (مارکس، العائلة المقدسة، ل : ٤١).\nکەواتە، دوای ئەم گەشتە کورتە، پێناسەی ئێمە چیە بۆ ئیغتراب؟\nئیغتراب ئستلابی ئینسانیە، ئەم ئیستلابە، بە هەموو وەهمە فیکریەکانی مرۆڤەوە، لەناوچوونی نیە بەبێ لەناوبردنی ئەو ئیستلابە. مرۆڤ بوونەوەرێکە لە دەرەوەی خۆیدا، لە دەرەوەی کۆمەڵگای ئینسانیدا؛ بوونەوەرێکە لە جەنگەڵێکدا گیری خواردووە کە پێی دەگووتریت کۆمەڵگای سیاسی -جیهانی سیاسی-. بۆیە هەتا مرۆڤ ئەو جیهانە جێنەهێڵێت، ئیغترابی ئینسانیی جێنەهێشتووە، هەتا هەموو ئەو هێزە داگیرکارانە لەناو نەبات، ئازادیی نیە لە هەڵسوکەوتە ئینسانیەکانیدا، ئیتر ئەمە بە دەوڵەت و دیموکراسیەتیشەوە. بەواتا، مرۆڤ تەنها بە ڕزگاربوونی لەکاری کرێگرتە، واتە بە گەڕانەوە بۆ ژیانە کۆمۆنیەکەی، بە گەڕانەوە بۆ ژێر سێبەری سیستمی خۆبەڕێوەبردن، لە ئیغتراب -ئیستلاب- ڕزگاری دەبێت، تەنها لە کۆمەڵگایەکی لەوجۆرەدا، مرۆڤ دەتوانێت، ئازادانە کۆمەڵگاکەی ڕێک بخات، ئازادانە ووزەی جەستەیی و زیهنی خۆی گەشە پێ نادات.\nمارکس ئەو کۆتاییە بەم جۆرە دەبینێت: تێپەڕاندنی ئیغتراب هەمیشە لە شێوەی ئیغترابەوە دەست پێدەکات. ئیغتراب لە ئەڵمانیادا وەک هۆشیاریی خود دەبینرێت (یەزدان و عەقڵی ڕەها)، لە فەرەنسا گەیشتۆتە ئاستی یەکسانیی سیاسی، لە ئینگلترە بۆتە پێداویستی ماتریالیستیی بەکردەوە کە هەر خودی خۆی بۆتە پێوەری خۆی (مارکس).\nبەواتا ئیتر لەوێ، ئیغتراب، ئاستی هۆشیاریی خودو یەکسانی سیاسیی تێپەڕاندووە، ئیتر شێوە ڕاستەقینەکەی ئیغتراب وەک خۆی دەبینرێت، نەک وەک ئەوەی فەلسەفەی ئایدیالیستی و فەلسەفەی سروشتی لێی دەدوێن، وە لەوێ دیارە کە ئیغتراب نە پەیوەندیی بە ئاسمانەوەیەو نە بە یەکسانی سیاسیییش چارەسەر دەکرێت، دەبێت مرۆڤ ئیغتراب تێپەڕێنێت بە یەکجاری، ئەوەیش لە تێپەڕاندنی چینە کۆمەڵایەتیەکان و دەسەڵاتی سیاسیدایە کە مافی سیاسی و یەکسانی سیاسی بۆ مرۆڤ دابین کردووە نەک پێداویستیە ئینسانیەکان، نەک ئازادی لە ئیغتراب. ئەوەیش تەنها لەڕیگای سەرکەوتنەوەیە بەسەر پەیوەندیەکانی بەرهەمهینانی سەرمایەدارییدا، ئیتر با هەموو فەیلەسووفانی جیهان یەک بگرن لەسەر ئەوەی ئیغتراب هەر مەملەکەتێکە لە ئایدیا نەک واقیعێکی مێژوویی ماتریالیستی کە لە دابەشبوونی کاری کۆمەلایەتیدا خۆی دەنوێنێت.\n٢٨ / ١ / ٢٠١٩\n* گەر لە ئەسڵی ووشە لاتینیەکەوە (ئالینەشین – Alienation) بچینە ئەم باسەوە، ئەوا ڕاستەوخۆ تێدەگەین، ئەو ووشەیە لە کوردیدا، هەڵە بەکاردەهێنرێت. ئەو ووشەیە لە کوردیدا، بە مانای (نامۆ-نامۆبوون) بەکارهێنراوە. بەڵام ئەو ووشەیە لە مانا فەلسەفی و دواتر ماتریالیستیەکەیدا، بە واتای (استلاب-اغتراب) دێت، گەرچی یەکێک لە مانا زمانەوانیەکانی، نامۆییە کە گەلێجار لەم باسەدا، مانای غەریبی دەگەیەنێت.\nPrevious “شەماڵ سائیب” بۆچی دڵی لەسلێمانی رەنجا؟!\nنەخشی دەربەندی بێلولە …\nمێژووی مۆساد Mossad ، گه‌وره‌ترین ده‌زگای سیخوڕی و تیرۆر له جیهاندا .\nمیرێکی میرنشینی بابان: ناكۆكی بنه‌ماڵه‌یی وایکردوە تورك‌و ئێرانی به‌سه‌رماندا زاڵ بن\nشارستانییه کۆنه‌کانی کۆمه‌ڵی مرۆ


کوردیپێدیا - دەوڵەتی تورکیا هێرشی کردە سەر خەڵکی ئێزدی لە شەنگاڵ\n📝 دەوڵەتی تورکیا هێرشی کردە سەر خەڵکی ئێزدی لە شەنگاڵ | پۆل: بەڵگەنامەکان | زمانی بابەت: 🏳 کوردیی ناوەڕاست\nدەوڵەتی تورکیا هێرشی کردە سەر خەڵکی ئێزدی لە شەنگاڵ\nدژایەتی و دوژمناکاریی دەوڵەتی تورکیا بەرامبەر هەموو کوردان و باوەڕدارانی ئێزدی بەردەوامە. فڕۆکە جەنگییەکانی دەوڵەتی تورکیا دوێنێ 15ی ئابی 2018 شەنگالیان بۆمباران کرد و چەندین کەسی ئێزدی بوونە قوربانی و ژمارەیەکی زۆریش بریندار بوون.\nئێمە ئەو هێرشە نامرۆڤانەیە بە توندی ڕیسوا و شەرمەزار دەکەین. هەمانکات سەرەخۆشی لە گەلی کوردستان و باوەڕدارانی ئێزدی دەکەین.\nشەنگال کە مەڵبەندی ئێزدییەکانە، لە 3ی ئابی 2014ەوە لەژێر داگیرکاریی داعشداعشدا بوو. لەو هێرش و داگیرکارییەدا دەیان هەزار کەس ئاوارەو دەربەدەربوون و بە هەزاران ئێزدیش بێ سەروشوێن بوون و کۆمەڵکوژ کران. هەزاران ژن رفێنران و لە بازاڕی کۆیلایەتیدا فرۆشران. تا ئێستاش هەزاران ژنی ئێزدی هەر بێ سەروشوێنن.\nیەکێک لەو گوندانەی کە داعش داگیری کرد، گوندی کۆجۆ بوو. تێرۆریستەکانی داعش لە 15ی ئابدا دەستیان بەسەر کۆجۆدا گرت. زیاتر لە 400 ئێزدی لەوێدا کۆمەڵکوژ کران، کە زۆرینەیان ژن و مناڵ بوون. بەسەدان کەسیان رفاند. زیاتر لە 500 ژنیان گەمارۆدا و دواتر بەدیل بردیانن و تا ئێستاش شوێن بزرن.\nدوێنێ لە چوارەمین ساڵوەگەری کۆمەڵکوژیی کۆجۆدا، کۆبوونەوەیەکی جەماوەریی بۆ بەبیرهێنانەوەی ئەو تاوانە بەڕێوەچوو. کەژاوەی مەراسیمەکە کەوتە بەر هێرشی فڕۆکە جەنگییەکانی تورکیا. ژمارەیەکی زۆر گیانیان لەدەستداو بریندار بوون. یەکێک لەو کەسانەی کە لە ئەنجامی بوردومانەکەدا شەهید بوو، زەکی شەنگالی (ئیسماعیل ئۆزدەن) بوو کە رێبەرێکی ئێزدییەکان بوو. زەکی شەنگاڵی لە 2014ەوە ئەو هەرێمەی بەجێنەهێشت. رێبەرایەتی خەڵکەکەی دەکرد و خاوەندارەتی لە گەلی خۆی دەکرد. زەکی شەنگالی هەر رێبەرێکی ئێزدی نەبوو، ئەو سیاسەتمەدارێک و شۆڕشگێڕێکی گەلی کوردستان بوو. ئەو هەموو ژیانی خۆی بۆ خزمەتی گەلی کوردستان تەرخان کردبوو. 35 ساڵی تەواو بێ وچان لە رێزی شۆڕشی کوردستاندا لە تێکۆشاندا بوو. تا دواجار گەیشتە کاروانی شەهیدانی کوردستان.\nدەوڵەتی تورکیا بە سەرۆکایەتی رەجەب تەیب ئەردۆگانرەجەب تەیب ئەردۆگان، تا رۆژی ئەمڕۆش هاوکاری تێرۆریستەکان بووە، لە پێشیانەوە داعش و ئینجا هەموو جیهادیستەکانی دیکەش. دەوڵەتی تورکیا بە ئاشکرا لە شەنگال و کۆبانێ هاوکاری رێکخراوی تێرۆریستی داعش بوو. بە هێرشەکەی دوێنێش، جارێکی دیکە دەوڵەتی تورکیا دوژمنایەتی خۆی بۆ خەڵکی ئێزدی دووپات کردەوە. ئەو هێرشە تەواوکەری هێرشەکەی داعشە، بەردەوامیی هێرشی 15ی ئابە، بەردەوامیی فەرمانی 73هەمینە.\nشەنگال لەنێو خاکی عێراقدایە و 150 کیلۆ مەتر لە سنووری تورکیاوە دوورە. تورکیا بەو هێرشە جارێکی دیکە هەموو پەیمان و نۆرمە نێودەوڵەتییەکانی خستە ژێرپێی. ئەو دەوڵەتە بە ئاشکرا تاوانی دژ بە مرۆڤایەتی بەڕێوە دەبات. دەوڵەتی عێراقیش بە بێدەنگییەکەی و ئەرێکردنەکەی لەو هێرشە بەرپرسیارە. بە هەمان شێوە بێدەنگی و بێهەڵوێستی بەڕێوەبەرایەتی باشووری کوردستانیش جێی گومانە و دەبێتە هاندەر لەو جۆرە تاوانەدا. خەڵکی شەنگال کە بەشی هەرەزۆریان ئێزدین، ئەمڕۆ زیاتر ئاشکرا بوو کە ئەوان بەردەوام لەژێر هەڕەشە و هێرشی کۆمەڵکوژیدان.\nلەو بارەیەوە ئێمە داوا دەکەین سەرەتا لە هاوپەیمانیی نێودەڵەتیی دژی داعش، لە هەموو هێز و رێکخراوە نێونەتەوەییەکان، لە هەموو ئەو کەسانەی بە خۆیان دەڵێن (من مرۆڤم)، لە بەرامبەر ئەم هێرشانەدا هەڵویستی جدیی پیشانبدەن و خاوەندارێتی لە باوەڕدارانی ئێزدی بکەن.\nهەروەها بانگی هەموو هێز و پارت و رێکخراو و گەلی کوردستان دەکەین خاوەندارێتی لە شەنگال و خەڵکی ئێزدی بکەن و هەڵوێستی جدیی لەبەرامبەر ئەم هێرشانەدا بگرن.\n#داعش | #رەجەب تەیب ئەردۆگان | #16-08-2018 |\n➕ ئەم بابەتە لەلایەن: (هاوڕێ باخەوان)ەوە لە: Aug 16 2018 9:00PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 17 2018 2:32PM باشترکراوە


ئه‌ردۆغان هۆشداریی لە هەرەسهێنانی رۆژهەڵاتی ناوەڕاست دەدات\n2018-08-27 [05:41 AM]\nسەرۆک کۆماری تورکیا هۆشداریی لە هەرەسهێنانی رۆژهەڵاتی ناوەڕاست بە تەواوی دەدات و بەهای لیرەی تورکیش بەرامبەر دۆلاری ئەمریکی زۆر دابەزیوە.\nسەلەبەیانیی رۆژی دووشەممە 27/8/2018، لە بازاڕەکانی دراوی جیهانی (بۆرسە)، بەهای 100 دۆلاری ئەمریکی بەرامبەرe بە 600.66 لیرە.\nرەجەب تەییب ئەردۆغان، سەرۆک کۆماری تورکیا لە شاری مووش لە باکووری کوردستان رایگەیاندووە، دابەزینی بەهای لیرەی تورکی ”شەڕێکی ئابوورییە“ و بەسەر تورکیادا سەپێندراوە.\nرەجەب تەییب ئەردۆغان هۆشداریی لەوە داوە، کە تورکیا دیوارێکە، ئەگەر ئەو دیوارە بڕووخێت، ئەوا رۆژهەڵاتی ناوەڕاست، ئەفریقیا، ئاسیای ناوەڕاست، بەلقان و قەوقازیش هەرەس دەهێنن و نامێنن.\nبەهۆی سەپاندنی رسوماتی گومرگیی زیاتر بەسەر کاڵا تورکییەکانەوە لەلایەن ئەمریکاوە، ئابووریی تورکیا شڵەژاوە و لیرەی تورکی %40ـی بەهاکەی بەرامبەر دۆلاری ئەمریکی لە دەست داوە.


زەبوورەکان 103 KSS - Psalm 103 KJV | Biblica América Latina\nزەبوورەکان 103 KSS - Psalm 103 KJV\n1ئەی گیانی من، ستایشی یەزدان بکە،\nهەموو ناخیشم ستایشی ناوی پیرۆزی بکە.\n2 ئەی گیانی من، ستایشی یەزدان بکە،\nهیچ چاکەیەکی لەبیر مەکە:\n3 ئەوەی لە هەموو گوناهێکت خۆشدەبێت،\nلە هەموو نەخۆشییەک چاکت دەکاتەوە،\n4 ئەوەی ژیانت لە گۆڕ دەکڕێتەوە،\nخۆشەویستی نەگۆڕ و بەزەیی دەکاتە تاجی سەرت،\n5 ئەوەی تەمەنت تێر دەکات بە چاکە،\nتاکو گەنجییەتیت وەک هەڵۆ نوێ ببێتەوە.\n6 یەزدان ڕاستودروستی ئەنجام دەدات،\nدادپەروەری بۆ هەموو چەوساوەکان.\n7 ڕێگای خۆی بە موسا ناساند،\nکردارەکانی بە نەوەکانی ئیسرائیل:\nپشوودرێژە و خۆشەویستی نەگۆڕی زۆرە.\n9 تاوانبارکردنی هەتاسەر نییە،\nتووڕەیی هەتاهەتایە نییە.\n10 بە گوناهی خۆمان لەگەڵ ناکات و\nبەگوێرەی تاوانەکانمان سزامان ناداتەوە.\n11 وەک بەرزی ئاسمان لەسەر زەوییەوە،\nخۆشەویستییە نەگۆڕەکەی زۆرکردووە بۆ ئەوانەی کە لێی دەترسن.\n12 وەک دووری ڕۆژهەڵات لە ڕۆژئاواوە،\nیاخیبوونەکانمانی لێ دوورخستووینەتەوە.\n13 وەک باوک چۆن بەزەیی بە منداڵەکانیدا دێتەوە،\nیەزدانیش ئاوا بەزەیی بەوانەدا دێتەوە کە لێی دەترسن.\n14 چونکە دەزانێت ئێمە چۆن پێکهێنراوین،\nلەبیریەتی کە ئێمە خۆڵین.\n15 مرۆڤ ڕۆژگاری ژیانی وەک گیا وایە،\nوەک گوڵی ناو کێڵگە گوڵ دەکات.\n16 چونکە بایەک بەسەریدا هەڵبکات، ئیتر نامێنێت،\nئاسەواریشی دیار نابێت.\n17 بەڵام خۆشەویستی نەگۆڕی یەزدان لە ئەزەلەوە و\nهەتاهەتایە بۆ ئەوانەیە کە لێی دەترسن،\nڕاستودروستییەکەشی بۆ نەوەکانە،\n18 بۆ ئەوانەی پەیمانی بەجێدەگەیەنن،\nئەوانەی ڕێنماییەکانی ئەویان لەبیرە بۆ ئەوەی پەیڕەوی بکەن.\n19 یەزدان تەختی خۆی لە ئاسمان چەسپاندووە و\nپاشایەتییەکەشی بەسەر هەمووانەوە فەرمانڕەوایەتی دەکات.\n20 ئەی فریشتەکانی یەزدان، ستایشی بکەن،\nئەی ئەو بەهێزانەی وتەکانی بەجێدەهێنن،\nئەی ئەوانەی گوێڕایەڵی وتەی ئەو دەبن.\n21 ئەی هەموو سوپاکانی، ستایشی یەزدان بکەن،\nئەی خزمەتکارانی کە بە ڕەزامەندی ئەو دەکەن.\n22 ئەی هەموو کارەکانی، ستایشی یەزدان بکەن\nلە هەموو شوێنێکی ژێر دەسەڵاتی.\nKSS : زەبوورەکان 103


میسر: ''لە پێنج و شەشی ئایاردا لە قاهیرە لەگەڵ شاندی تورکیادا راوێژی سیاسیی دەکرێت''\nقاهیرە - AA\nوەزارەتی دەرەوەی میسر رایگەیاند کە رۆژانی پێنج و شەشی ئایار، لەگەڵ شاندی تورکیادا لە قاهیرە کۆبوونەوەی راوێژی سیاسیی ئەنجام دەدەن.\nلە راگەیەندراوێکدا کە لەلایەن وەزارەتی دەرەوەی میسرەوە بڵاوکراوەتەوە، باس لەوە کراوە کە راوێژە سیاسییەکان بە سەرۆکایەتی جێگری وەزیری دەرەوەی تورکیا، باڵیۆز سەدات ئوناڵ و جێگرەی وەزیری دەرەوەی میسر، باڵیۆز حەمدی سەنەد لۆزا بەڕێوەدەچن.\nلە راگەیەندراوەکەدا هەروەها هاتووە ''کۆبوونەوە راوێژکارییەکان تیشک دەخاتە سەر ئەو هەنگاوانەی پێویستن بۆ ئاساییکردنەوەی پەیوەندییەکانی نێوان هەردوو وڵات لەسەر ئاستی دووقۆڵی و هەرێمیی''.\nوەزیری دەرەوەی تورکیا، مەولود چاوشئۆغڵو لە ١٥ی نیساندا لە میانی بەشداریکردنی لە بەرنامەیەکی راستەوخۆدا، باسی لەوە کردبوو کە لەگەڵ میسردا هاوڕان کە لە رێگەی وەزارەتەکانی دەرەوە درێژە بدرێت بەو کەناڵەی پێشتر لەنێوان هەواڵگریەکانی نێوان هەردوو وڵات کراوەتەوە.\nمەولود چاوشئۆغڵو ئاماژەی بەوەیش کردبوو کە رەنگە هەندێکجار سیاسەت و دیپلۆماسییەت ناسک بێت، بەڵام کە نیازی هاوبەش دانرا پەیوەندییەکان ئاسانتر بەرەوپێشدەچن و رایگەیاندبوو ''میسر شاندێکی تورکیای بانگهێشتکردووە. لە سەرەتای مانگی ئایاردا، شاندێک دەچێتە میسر''.\nوەزیری دەرەوەی تورکیا جەختی لەسەر ئەوە کردبووەوە کە شاندەکە لەسەر ئاستی جێگرانی وەزیر دەبێت و دواتر خۆی لەگەڵ هاوتا میسرییەکەی کۆدەبێتەوە.\nپەیوەندییە دیپلۆماسییەکانی نێوان تورکیا و میسر لە ساڵی ٢٠١٣ەوە تا ئێستا لەسەر ئاستی کاربەڕێکەر بەڕێوەدەبرێت.\nتورکیا قاهیرە میسر کۆبوونەوەکان\nبەهای لیرەی تورکی بەرامبەربە دۆلار و یورۆ و پاوەند\nسەرکردەکانی ناتۆ: "پشتیوانییەکانمان بۆ بەهێز کردنی ئاسایشی تورکیا زیاد کردووە"\nتۆپی پێ: یۆرۆی ٢٠٢٠


وێنە و زانیارییەکانی یەکەمین مۆبایلی کارکردووی LG بە 5G دزەیان پێکرا – کەی ئای تی ئێن\nئێڵ جی 19, شوبات 2019\nکاتی بەڕێوەچوونی کۆنگرەی جیهانی مۆبایل MWC 2019 نزیک بووەتەوە، کۆمپانیای LG ـیش لە ئامادەکاریدایە بۆ نمایشکردنی یەکەمین مۆبایلی کارکردووی بە نەوەی پێنجەمی پەیوەندی 5G لە کۆنگرەکەدا.\nپێگەی The Verge چەند زانیارییەکی دزەپێکراوی لەسەر مۆبایلی داهاتووی LG بڵاوکردۆتەوە. پێگەیە ئاماژەی داوە کە مۆبایلی LG V50 یەکەمین مۆبایلی کۆمپانیاکە دەبێت کە پشتگیری لە نەوەی پێنجەمی پەیوەندی 5G بکات. وێنەیەکی دزەپێکراو لە تویتەر لە لایەن Evan Blass ـەوە بڵاوکراوەتەوە کە دیزاینی مۆبایلەکە دەخاتە ڕوو.\nبە پێی وێنە دزەپێکراوەکە بێت، مۆبایلەکە لە پشتەوە خاوەن 3 کامێرا و هەستەوەری پەنجەمۆر دەبێت. پێگەکە زانیاری کەمی دەربارەی مۆبایلەکە ئاشکرا کردووە، ڕایگەیاندووە کە مۆبایلەکە خاوەن ڕوونمایەک دەبێت بە قەبارەی 6 ئینج لەگەڵ پڕۆسێسەری 7 نانۆمەتری لە جۆری Snapdragon 855 و لەگەڵ پاترییەک بە توانستی 4.000 ملی ئەمپێر/کاتژمێر، هەروەها خاوەن دەرچەی بیستۆکی 3.5 ملی مەتری دەبێت. پێشبینی دەکرێت لە ڕێکەوتی 24 ـی ئەم مانگەدا نمایش بکرێت.\nتاگەکان 5G LG LG V50 MWC 2019 هەواڵ


ئەنفلۆنزای وەرزی Archives - تۆڕی میدیایی خەڵک\nتۆڕی میدیایی خەڵک / ئەنفلۆنزای وەرزی\nخەڵك- ڕۆژنامەی "بلۆمبێرگ"ی ئەمریكایی، لە زاری بەرپرسە باڵاكانی توركیاوە بڵاویكردەوە"دەسەڵاتدارانی وڵاتەكە ئەبو حەسەن قورەیشی سەركردە نوێیەكەی داعش لە شاری ئیستەنبوڵی توركیا دەستگیركرا". بەرپرسانی توركیا وەك ڕۆژنامەكە باسی دەكات ڕایانگەیاندووە"سەركردە نوێیەكەی داعش لە دوایین هەڵمەتی هێزە ئەمنییەكان لە ئیستەنبوڵ دەستگیركرا، هێزەكانی پۆلیسی بنبڕكردنی تیرۆر و هەواڵگری، ئەو پیاوەیان دەستگیركرد و لەوبڕوایەدابوون كە سەركردەی گروپێكی جیهادییە، لە پاش كوژرانی سەركردەكەی داعش لە ئۆپەراسیۆنێكی ئەمریكایی لە شوباتی ڕابردوو، بۆیە زانیارییان لەبارەی دەستگیركردنەكەوە بڵاونەكردەوە لەبەر گرنگی بابەتەكە". ڕۆژنامە ئەمریكاییەكە نوسیویەتی"ماڵپەڕی OdaTV هەواڵی توركی، ناسنامەی دەستگیركراوەكەی ئاشكرا كرد كە ئەبو حەسەن قورەیشیی، بەبێ ئەوەی دەستەبەركردنی زانیارییەكان ڕوونبكاتەوە، بەڵام ڕاپۆرتەكانی پێشوو ناوێكی هاوشێوەی سەركردە نوێیەكەی داعشیان خستبووەڕوو". ڕۆژنامەكە دەڵێت"نەیتوانییەوە بەشێوەیەكی سەربەخۆ لێكۆڵینەوە لەسەر ناسنامەی پیاوە دەستبەسەركراوەوەكەوە بكرێت لەلایەن دەسەڵاتدارانی توركیا، بەڵام بەرپرسانی تورك سەرۆك ڕەجەب ئەردۆغان سەرۆكی وڵاتەكەیان لەوبارەەوە ئاگاداركردبۆوە". ماڵپەڕی OdaTVپێشبیمنی كردبوو، لەچەند ڕۆژی داهاتوودا دەستگیردنەكەی ڕابگەیەنرێت.\nتاگ: ئەنفلۆنزای وەرزی\nڤایرۆسێكی دیكە بەناوی “فلۆرۆنا” سەریهەڵدا\nخەڵك- ڤایرۆسێكی دیكە لە ئەنجامی یەكگرتنی خانەكانی (كۆرۆنا…\nخەڵك- بەشی هەواڵ ڤاكسینی دژی پەتای وەرزی بەسەر نەخۆشخانە…


دە دانیشن، پاڵەوان ئێوە نین! - باسک نێت\nدەستپێك/ نوسەران/دە دانیشن، پاڵەوان ئێوە نین!\nیەعنی چی لە بەرەی حكومەتن و خۆتان دەسەڵاتن و حیزبەكانتان تاودەری ئەم دۆخەن و كەچی لە پەرلەمان وەك ئۆپۆزسیۆنی عەیارە بیستوچوار ھاوار دەكەن؟\nئاخر گەر دەڵێن ئێمەش ناڕازیین و ئەم وەزعە ڕەد دەكەینەوە، دەی وازبھێنن و ڕەخنەیەكیش لە خودی حیزبەكانتان بگرن!\nبابە لە دونیا شتی وا نەبووە بەرەی پێكھێنەری حكومەت دژی سیاسەت و كاروكارنامەی حكومەتەكەی بێت و شانازیشی پێوە بكات و بڵێ ئەمڕۆ لە پەرلەمان حەشرم كرد و خەڵكیش چەپڵەیان بۆ لێبدات و بڵێن ئەمڕۆ بینیتان فڵان پەرلەمانتار چیكرد و چیوت؟\nسەردەمێك تێیكەوتوین ھەموو سەنگەرەكان تێكەڵ بوون، نازانی كێ ئۆپۆزسیۆنە و كێ خاوەن دەسەڵات، موزایەدە لەسەر موزایەدە مێشكی خەڵك و ڕووی شاشەی میدیایان پڕكردووە لە قسەی باقوبریق.\nیەعنی چی پەرلەمانتاری حیزبی فەرمانڕەوا و حیزبی شەریكەحكومەتی و كەچی دەنگت لە پەرلەمانتارێكی فول موعارەزە دلێرترە؟\nیەعنی چی ئاخر، خۆت دەسەڵاتی و كەچی ڕەخنە لە ئەدای حكومەت دەگریت و قسە بێتامەكانی گرانبوونی بەنزین و لێبڕینی مووچە و مەسەلە سواوەكانی ناشەفافیی داھات و خاڵەسنوورییەكان و قەوانی بیست ساڵە سەدبارە دەكەیتەوە و ھێشتا خەڵكیش لە شەقام و تۆڕەكانی میدیا بتكەن بە پاڵەوان!\nدانیشن، دە دانیشن پاڵەوان ئێوە نین، پاڵەوان لەسەر ھیچ نادادیی و پڕۆژەیەكی ئاشكرا و پەنھان دژی نەتەوە سازش ناكات ئەگەر نرخی پووشێكیش بێت، بەڵام داخەكەم خەتای ئەم نەتەوەیە ھێشتا ئێوە بە پاڵەوان و فریادڕەس دەزانن، گوایە ئەمڕۆ لە ھۆڵی پەرلەمان قسەی دڵی خەڵكتان كردووە.


بەگوێرەی ڕاگەیەنراوێکی بەڕێوەبەرایەتی ڕۆشنبیریی سلێمانی ماوەی چەند ڕۆژێکە هونەرمەند، بەختیار سەعید دەستگیرکراوە و بەڕێوەبەرایەتییەکەش وردەکارییەکەی ئاشکرا دەکات و دەڵێت، بە بڕیاری دادگا ڕاگیراوە.\nڕونکردنەوە و وەڵامێک بۆ بەڕێز رزگار سەعید\nبەڕێزتان سەبارەت بە كێشەی بەڕێز (بەختیار سەعید) نامەیەكی كراوەتان، ئاراستەی بەڕێز (وەزیری ڕۆشنبیری و لاوان) كردووە، بەڵام كێشەكە، كە كێشەیەكی یاساییە، پەیوەندیی بە بەڕێز (وەزیری ڕۆشنبیری و لاوان)ەوە نییە، بەڵكو پەیوەندیی بە بەڕێوەبەرایەتی گشتیمانەوە هەیە، چونكە بەڕێز (بەختیار سەعید) فەرمانبەری ئێمەیە، بۆیە ئەم ڕوونكردنەوەیەمان بە پێویست زانی.\nدوای ئەوەی لە ساڵەكانی (2010) و (2013) بەڕێز (بەختیار سەعید) دوو كوراسەی تایبەت بە هونەرمەندان: (بەدیع بابا جان) و (ئازاد شەوقی) ئامادە كرد و لە بەڕێوەبەرێتی هونەری شێوەكاریی كە سەر بە بەڕێوەبەرایەتی گشتیمانە، چاپی یەكەمیان بۆ كرا، مافی چاپ بۆ وەزارەتی ڕۆشنبیری و لاوان پارێزرا، بەڵام بەڕێزیان ئەو مافەیان پێشێل كرد و چاپی دووەمیان بۆ سەنتەری مارگرێت كرد، كە نەدەبوو ئەو پێشێلكردنە ڕوو بدات. بۆیە بەڕێوەبەرایەتی هونەری شێوەكاریی، سكاڵایان لە سەر تۆمار كرد. دوای ئەوەی دیوانی چاودێری دارایی بە ڕاپۆرتی ژمارە (49) لە 3/4/2016 هاتنە ناو كێشەكەوە و لیژنەی لێكۆڵینەوە پێك هات، چەند جارێك بەڕێز (بەختیار سەعید) بانگ كرا و جگە لەو مەسەلەی پێشێلكردنی مافی چاپە، داوای بەڵگەكانی لێكرا كە كوراسەكان چۆن دابەش كراون. بەڵام بەڕێزیان بەڵگەی پێویستیان ئامادە نەكرد، بۆیە دوا جار دادگا هاتە ناو كێشەكەوە.\nبۆ بەرچاوڕوونی بەڕێزتان و هەموو لایەك، ڕاستییەكانی كێشەكە، بەم شێوەیەن:\nكوراسەی (بەدیع بابا جان) كە (2000) دوو هەزار دانەی لێ چاپ كراوە، (1036) دانەیان لە لایەن بەڕێز (بەختیار سەعید)ەوە وەرگیراوە، بەڵام تەنها بەڵگەی (400) چوار سەد دانەیان هێنراوەتەوە. واتە (636) شەش سەد و سی و شەش، دانەیان بەڵگەی دابەشكردنیان دیار نییە.\nكوراسەی (ئازاد شەوقی) كە (1500) هەزار و پێنج سەد دانەی لێ چاپ كراوە، هەمووی لە لایەن بەڕێز (بەختیار سەعید)ەوە وەرگیراوە. بەڵگەی دابەشكردنی (240) دانەیان هێنراوەتەوە، بەڵام بەڵگەی دابەشكردنی (1260) دانەیان دیار نییە.\nڕاستە لەلایەن بەڕێوبەرێتی هونەری شێوەكارییەوە سكاڵا لە سەر بەڕێز (بەختیار سەعید) تۆمار كراوە، بەڵام بڕیاری ڕاگیرانی لەلایەن بەڕێز دادوەرە دەرچووە و دەسەڵاتی ئێمەی تێدا نییە، ئێمەش لەو ڕووەوە نیگەرانین كە بەڕێزیان بۆ ماوەیەكی زۆر ڕاگیراون.\nبەڕێوەبەرایەتی گشتیی ڕۆشنبیری و هونەری سلێمانی\n2021.11.29 - 15:44\n2021.11.29 - 15:16


کتێبە نوێکانی دەزگای سەردەم چاپ و بڵاوکرایەوە – Knwe.org\nسەرەکی » کەلتوور » کتێبە نوێکانی دەزگای سەردەم چاپ و بڵاوکرایەوە\nلەدووتوێی چەندین لاپەڕەدا کتێبە نوێکانی دەزگای چاپ و پەخشی سەردەم کە لەلایەن چەند نووسەرێکەوە نووسراوە چاپ و بڵاوکرایەوە.\nرەخنەی ئەدەبی هونەری هەڵسەنگاندنی دەقی ئەدەبی، لەدووتوێی 139 لاپەڕەدا چاپکراوە. لەبەشێکی ئەم کتێبەکەدا هاتووە: ئەگەرچی سەدەی بیستەم هێشتا کۆتایی نەهاتووە، بەڵام ئاشکرایە لەڕووی مێژووییەوە رەخنەی ئەدەبی ئەم سەدەیە بەشێکە لە مۆدێرنیزم، یان کاردانەوەیە لەبەرامبەریدا. ئەم خاڵە بەو مانایە نییە کە کۆی رەخنە مۆدێرنەکان لەگەڵ یەکدا گونجاون و یەک بزووتنەوە پێکدێنن.\nمێژوو تێگەیشتن لەرابردوو بۆ رۆشنکردنەوەی داهاتوو، یەكێکی ترە لەو کتێبانەو لەبەشێکیدا هاتووە: مێژوو جگە لەگێڕانەوەی حیکایەتەکان شتێکی دی ناکات، لەتەک ئەمەشدا مێژوو بریتییە لەڕەنگدانەوەی نموونە سیاسی و ئایینی و زانستییەکانی سەردەمەکەی خۆی. ئەم زانستە لەپاش سەدەی نۆزدەهەم دینامیکیەتێکی ئاشکرای پیشاندا، کە تائەمڕۆش بەردەوامە، ئەمڕۆ مێژوو لەنیو زانستە مرۆڤایەتییەکاندا شوێنێکی نایاب و گرنگ دەگرێ.\nئازادی، خواستی مرۆڤ بۆ ئەوەی سەروەری خۆی بێت، کتێبێکی تری ئەم کۆمەڵە کتێبەی دەزگای سەردەمە کە دووتوێی 139 لاپەڕەدا چاپکراوە.\nلەبەشێکی ئەم کتێبەشدا هاتووە: ناچارکردنی مرۆڤ، مانای بێبەشکردنییەتی لەئازادی، بەڵام ئازادیی لەچیدا، هەر بیریارێکی ئەخلاقی لەمێژووی مرۆڤایەتیدا ستایشی ئازادیی کردووە بەرز رایگرتووە. ئازادی وەک بەختەوەریی و پیاوچاکی سروشت و حەقیقەت، زاراوەیەکە چەندین لێکدانەوە هەڵدەگرێت.


لە تەمەنی نۆ ساڵانیدا لە کڵێسەدا کارێکی بە دەست ھێنا کە بەو ھۆوە ساڵانە شەست پۆندی دەگرت. لە تەمەنی دە ساڵیدا ڕۆشتە قوتابخانەی شروزبێری کە زۆر لە کۆشکی لادلەو دوور نەبوو، کە باوکی لەوێدا وەکوو حاکمی وێڵز دەژیا. ئەو کاتەی کە تەمەنی کوڕەکە گەشتە یانزە ساڵ، سێر ھێنڕی نامەیەکی پڕ لە خۆشەویستی و ئامۆژگاریی بۆ نووسی. فیلیپ ئەم دەرسانە بە باشی فێر بوو و لە لای لێسیستەری مامەی و ویلیام سیسیلی ھاوڕێی باوکی گەلێک ئازیز بوو. لە دوای سێ ساڵ خوێندن لە ئاکسفۆرددا، وەکوو ئەندامێکی بچووکی لێژنەیەکی ئینگلیزی نێردرا بۆ پاریس. گەشتە دەرباری چارڵزی نۆھەم و لەوێدا کوشتاری سەنت بارتۆلۆمووی بە چاوی خۆی بینی. وەکوو سەیران، سەفەری بۆ فەڕانسە، ھۆلەند، ئاڵمانیا، بۆھێمیا، لەھستان، مەجارستان، نەمسا و ئیتالیا کرد. لە فرانکفۆرتدا لەگەڵ ھابێرت لانگێتدا، یەکێک لە ڕێبەرانی فیکریی ھاگێنوتەکان، ئاشنا بوو و ئەم دۆستیەی لەگەڵ ئەودا ھەتا مردن بەردەوام بوو. لە ڤێنیزدا پائۆلۆ ڤێرۆنێز نیگارێکی لێ کێشا؛ لە پادوادا بە تەواوی فێری شێوازی غەزەلەکانی پێترارک بوو. لە گەڕانەوە بۆ ئینگلستاندا، لە دەربارەوە بەخێر ھاتنێکی گەرمیان لێکرد و بۆ ماوەی دەوری دوو ساڵ بوو بە یەکێک لە نزیکانی شاژن ئێلیزابێت، بەڵام دوای ئەمە بۆ ماوەیەک لە بەرچاوی شاژن کەوت، لە بەر ئەوەی کە ناڕەزایی خۆی بەرامبەر بە زەماوەندی ئێلیزابێت لەگەڵ دووکی ئالێنسۆندا دەربڕی.\nوەرگیراو لە «https://ckb.wikipedia.org/w/index.php?title=فیلیپ_سیدنی&oldid=901480»\nئەم پەڕەیە دواجار لە ٢٠:٤٩ی ٤ی شوباتی ٢٠٢٢ نوێ کراوەتەوە.


هێمن، ڕچەشکێنی هێمن – رۆژنامه‌ی خه‌بات\nهێمن، ڕچەشکێنی هێمن\nنووسه‌ر له‌گه‌ڵ هێنمی شاعیر\nبەرگی ناسنامەی فەرهەنگیی هەر نەتەوەیەک هونەر و ئەدەبیاتی نەتەوەکەیە. ئەدەبیات ئاوێنەی چۆنیەتی ژیانی گەلێکە و قووڵایی تێگەیشتنی نەتەوەیەک دەپێوێت؛ کەواتا ئەدەبیات تەنیا تام و خۆشی کات نیە. زۆر لە دەوڵەتانی خۆپەرەست لە ڕێی ئەدەبیات نفووز دەکەنە ناو زەینی بەشێکی زۆری خەڵک، یان ئەدەبیاتی هەڵقوڵاوی ناو هزری ئازادیخوازان دەدەنە بەر مشاری شێواندن، لە بەرانبەردا گەلانێک هەن کە لە ڕێگەی ئەدەبیات نەمامی هەست و ئازادیی لە ناو ناخی گەلێک دەچێنن. نەتەوەی کورد لەو بارە پڕبارە و بۆیەش بناوانی نەتەوەگەرایی کوردی بە هەر لێمشتێک تێک ناچێت. نهێنی ئەم شتەش لە ناو هەناوی زمان شیاوی شی کردنەوەیە؛ هەروەها بەشێکی ئەم پتەوییە زیاتر بەرهەمی نوخبە ئەدەبیە ژیرەکانە کە بە چەکی نەرمی قەڵەم و هونەر، شۆڕشگێڕانە بوونە سەردەمداری نەتەوەیەکی بەشخوراو. یەکێک لەو ژیرمەردانە هێمن بوو کە بە هێمنی، قەڵەم بواری پێدا و خزمەتی بە واری وشیاریی نەتەوەیی نەتەوەکەی کرد. یەکەم دیدارم لە گەڵ م. هێمن لە ساڵی 1973 بوو لە شۆڕشی ئەیلولی پیرۆز لە باڵەکایەتی، ئەو کات هێمن کادری بەشی ڕاگەیاندنی شۆڕش بوو. ئەو کاتەی لە ورمێ بووم زۆرجار بە خزمەتی دەگەیشتین. لە بیرمە دوادیدارم لە خزمەتیان 26/2/1986 لە بڵاوکراوەی سەلاحەدینی ئەیووبی بوو؛ داخی گرانم، لە بارەگای سەرکردایەتی لە کاولان بووم کاتێک هەواڵی ماڵ لێنانی هێمنم بیست و سەخت ڕایچڵەکاندم چوونکە هێشتا بۆ هێمن زوو بوو، ئەو تازه لە بەهاری 65ەمینی تەمەنی دابوو کە لە ڕۆژی 17/4/1986 مەرگ لە دەرگایدا و نەیهێشت بەری زیاتر وەبەر بێنێ. مامۆستا هێمن لە کوردستانی گەورەدا ناسراوە بەتایبەتی لە باشوور و ڕۆژهەڵات. لە بیرمە جارێک لە زینوێ شێخ لە خزمەت شێخ مستەفا نەقشبەندی داوام لەم، خالید ئاغای حیسامی(هێدی) کرد کە لە شیعری «شینی هێمن» وشەی [موکریان] لە ناو بەیتی «ئەو کاتەی مهاباد لە تەمێدا ــ نەک مهاباد [موکریان] لە خەمێدا» بکاتە [کوردستان]؛ هێدی گەورەیی کرد و دڵی نەشکاندم.\nئەمساڵ 34 بەهاری خەزەڵوەرئاسا بە سەر ئاوابوونی ئەستێرەی ئەدەبیاتی کوردیدا تێدەپەرێ و تروسکاییەکەی لە ئاسمانی هونەردا هەر بە درەوشاوەیی دەمێنێتەوە. بەڵام لە سەر زەوی هێشتا هەندێک کەس بە چاوی لادەر سەیری دەکەن. جیاوازی کۆمەڵگایەکی پێشکەوتووی وەک فەڕەنسا لە گەڵ ئێمە ئەوەیە کە گرینگی بە ڕەفتار و بۆچوونی تایبەتی کەسێکی وەک ژان ژاک ڕۆسۆ نادەن کە چبوە و چی کردوە بەڵام کتێبی «پەیمانی کۆمەڵایەتیە»کەی بە ئینجیلی دووەم دادەنێن؛ بە داخەوە لە کوردستان زیاتر سەیری بابەتە تایبەتی و کەسیەکەی کەسێک دەکرێ نەک قەڵەم و بارە ئەدەبیەکەی، تەنانەت وای لێهاتوە سیاسیەکان سەرمایەی گەورەی ئەدەبی و هونەرییش دابەش بکەن، لە کاتێکدا ئەمانە هەموویان سەرمایەی نەتەوەیەکن کە فەرهەنگ و ناسیۆنالیزمی کوردی پێ پتەو و دەوڵەمەند بووە. یەکێک لەو کەسانە هێمنە کە وەک پێویست نازی نەگیراوە، بۆ وێنە لە بەر ئەوەی یەکێک بوە لە سەرکردەکانی گروهی حەوت نەفەریی پەیڕەوانی کۆنگرەی 4ی حزبی دێموکرات ئێشاندیان. لە لایەکی دیکە ئەوانەی لە باشوور بەرهەمەکەی لە چاپ دەدەنەوە کەمتر ورد دەبنەوە و جاری وایە سەنعەتە شیعریەکەشی دەشێوێنن؛ ڕەنگە پێیان وابێ بۆی ڕاست دەکەنەوە. هێمنێک کە هەڵقووڵاوی زاراوە و فەرهەنگی موکریانە و بە قەولی هێدی «وشە وەک مێو لە دەستیدا نەرم بوو»، لە باشوور دیوانەکەی بە هەڵە و پەڵە چاپ دەکرێت. بۆ وێنە لە چاپێکی «دیوانی هێمن موکریانی، 2005»، کە پێ دەچێ لە چاپخانەیەکی ژێرزەمینی چاپ کرابێت، نووسیویانە: «ئەو کەسەی بمژێ خوناوەی گەردەنێ ـــــــ کوفرە یەک قەترە شەڕابی …دەنێ». لە کاتێکدا قافیەی هەردوو میسرەعەکە بە سەنعەتی جیناس خەمڵاو و دەوڵەمەند کراوە و دەبێ هەردووکیان وشەی «گەردەنێ» بن کە بە ڕواڵەت هاوشێوەن، بەڵام هەر یەکە و مانایەکی جیاوازی هەیە. لێرە حیساب بۆ هیجا نەکراوە و واجناسی نەناسراوە و ئاواناسی و موسەوەت نەبینراوە و کێشیش شکاوە. بەڵام لە ڕۆژهەڵات م. محەمەدسەعیدی نەجاڕی (ئاسۆ)، کە مەسنەویی «ناڵەی جودایی» زۆر بە جوانی کردۆتە فارسی و تەنانەت لە ناو وەرگێڕاندا ئاوا و سەنعەتە شیعریەکەشی موبەمو پاراستوە، بە گوتەی خۆی بۆ وەرگێرانی باری هونەریی ئەم دوو وشەیە بە ڕۆژ و مانگ بیری کردۆتەوە تاکوو ئاوای چنیبوو: «می مکد آن کو ز گردن شبنمی _ کفر محض است می داد در شبنمی» لە جیاتی دوو وشەی «گەردەنێ» دوو واژەی «شبنمی» داناوە کە هەمان بارە ئارایشیەکەی هەیە.\nهەر وێژەر و هۆنەرێک ڕێچکەیەکی هەیە و هەندێکیان ڕێچکەشکێنن یان ڕسکێنەر و سەرکاروانی گۆڕانێکن لە مەیدانی ئەدەبدا. پێش هاتنی سێ کوچکەی موکریان، شیعر و ئەدەب تەنیا تەکنیک و زمانێک بوو بۆ خەڵکی خوێندەوار و ئاستی سەرەوەی کۆمەڵگا، بەڵام هێمن فەهمی هونەریی هەمەفەهم کرد و خزاندیە ناو هەستی خەڵکی ئاسایی و هەوڵیدا وشەی قورس و عەرەبی بەکار نەهێنێت بۆیەش هەواداری زیاتر بوون. هێمن پەرۆشی ئەوە بوو کە زمانی کوردی ئازاد بکرێت، چوونکە پێی وابوو ئەگەر زمان تواوە نەتەوەش دەبێتە هەڵمی هەوا. لە ڕووی سیاسی زۆری هەوڵدا مادەی 15ی دەستووری کۆماری ئیسلامی ئێران کە تایبەتە بە ئازادیی زمان کارا بکرێت. ئەڵبەتە هێمن وەک ناوەکەی هێمن بوو، توندڕەو نەبوو؛ ئەو دەیویست هەموو زمانەکانی سەرپۆشکراو ئازاد بن و مافی هەموو گەلێکی بە ڕەوا دەزانی؛ ئەم هەستە مرۆڤایەتیە لە شیعری «کورد و ئازەرباییجانی» جوان دیارە. هێمن بە سادەسازیی شیعر زمانی کوردی شیرینتر کرد بۆ ئەوەی بە هیچ ڕەشەبایەک زمانی کوردی ڕانەقەنێ و هەڵنەقەنێ. هەروەها یەکێک لەو کەسانەیە کە لە ئەدەبیاتدا خەلاقیەتێکی گەورەی خولقاند، ئەویش تێکەڵاوکردنی «عەشق و ئازادی» بوو. لە شیعری «ناڵەی جوادیی» کە لە سەر کێشی مەسنەوی مەولانای ڕۆمی ڕۆیشتوە و هەندێک بەیتی مەولاناشی تێهەڵکێشاوە، ئاراستەی ئەو بەیتانەشی لە عێرفان بۆ خۆشەویستی وڵات گۆڕیوە، لە کاتێکدا مەولانا جەلالەدین موتەسەوفێکە کە مەبەستێکی زاهیدانەی ئاسمانی هەبوە، بەڵام هێمن دایدێگێرێتەوە ناو ناسیۆنالیزم. هێمن هات و ڕچەشکێنی کرد و بەپێی ئەوەی کە ناسینی لە سەر کۆمەڵگای کوردی ورد بوو بە زمانێکی سادە لە ناو قالب و ئەبحاری کلاسیکدا شیعری چنی. بە واتایەکی دیکە زمانی شیعری کلاسیکی لە تێگەیشتنێکی نوخبە هێنایە ناو زمانی خەڵکی ئاسایی، بۆیە کاریگەری پتری هەبوو لە ناو کۆمەڵگای سادەی کوردەواری. ئەگەر ورد بینەوە دەبینین ئەو بە تەکنیکی سادەسازیی ڕەوتێکی نوێی دایە شیعری کلاسیکی و لە گەڵ وڵاتپەرەستی تێکەڵی کرد و باری هونەریی دایە ناسیۆنالیزمی کوردی و ناخ و هەستی خەڵکی ئاسایی پێ دواند.\nهێمن هۆیەک بوو بۆ ئەوەی نووسین بە کوردی لە ناو ڕۆژهەڵاتی کوردستان بڵاوتر و بەهادارتر بێت. ئەو وشەناسێکی کەم وێنە بوو، دەچوو لە ناو دڵی کۆمەڵگای دێهاتیی ڕیشەی وشەی ڕەسەن و پەتیی کوردی دەدۆزیەوە و ئێدیۆم و زەربولمەسەلی خۆماڵی دەهێنایە ناو زمانی نووسین؛ ئەم وشانەی لە ناو هەموو زاراوەکانی کوردیدا ڕاو کردن و مەسیحائاسا ڕووحی وەبەر هێنانەوە. بۆ وێنە لە ناو کەلهور و کرمانجی سەروو چەندین وشەی هێنانە ناو ئەدەبیات؛ لە گوندەکانی باڵەکایەتی و مەنگوڕایەتی و… چەندین وشەی لە مرانەوە و مردن ڕزگار کردن و بەرگی هونەریی دەبەر گوتە کۆنەکان کرد. یەکێک لە هیوایەکانی هێمن کارکردن بوو بۆ دانانی زمانی یەکگرتوو. کاتێک بە خزمەتی دەگەیشتم زۆر جار دەیفەرموو دەکرێ زمانی یەکگرتوو لە ناو بۆکان تا باڵەکایەتی هەڵێنجین، چوونکە دەکەوێتە سەر سنووری هەموو زاراوەکانی دیکە. ئێمە وای لێ تێگەییشتین کە ئەم کۆمەڵە زاراوەیە لە ڕووی پێکهاتەی زمان لە زاراوەکانی دیکە نزیکە چ بە گەز و چ بە ڕەگەز؛ واتا هەموو زاراوەکانی دیکە بە ئاسانی فێرە ئەم زاراوەیە دەبن و لە داهاتووشدا دەتوانین ئەم زاراوەیە بکەینە زمانی زانست و خەڵکی بیانی دەتوانن فێری کوردی بن لە ڕێی ئەم زاراوەیە.\nجگە لە بارە ئەدەبیەکەی، ئەوەی کە بۆ من جێی سەرنج بوو کەسایەتی خۆی بوو، هێمن لە بنەماڵە گەورەکانی موکریان بوو بەڵام هەروەک کەسانی وەک فوئاد مستەفا سوڵتانی لایەنگری چینی هەژار بوو و خۆشی ڕەنجدیدە بوو. لە شیعری «کوردم ئەمن» ڕەنجی خۆی وێناکردوە؛ لە شیعری «شەنگەبێری» دەڵێ: «چەک دادەنێم گۆچانەکەی جارانم هەڵدەگرمەوە» ناڵێ دەبمە نابەرپرس و وڵات تاڵان دەکەم. هەروەها لە سەردەمێکدا کە لە زۆر وڵاتی جیهان ژن مافی دەنگدانیشی نەبوو، لە ناو کوردی بێ دەوڵەت کەسێکی وەک هێمن جاڕی مافی ژنی لێدا و لە شیعری «یادگاری شیرن» هانی دەدان شانبەشانی پیاو بەرەو یەکسانی و زانست هەنگاو بنێن؛ بە واتایەکی دیکە هێمن سەدەیەک زووتر لە دایک بوو و بیری ئەو لە پێش بیری کۆمەڵگاکانی دواکەوتوو بوو؛ ئەو لە سەدەی بیستەم فێمێنیستێکی پڕ لە هەست و پێشکەوتووخواز و زانستخواز بوو؛ ئەو دەم هێمن بەهای بۆ ژن دادەنا و ئافرەتی بە ئافرێنەر دادەنا، هێشتا دەنگی ژنانی دادگەر لە ناو کورددا گڕ نەببوو. ڕاستە هێمن بۆ گەلەکەی بە باوەڕەوە تێدەکۆشا بەڵام ئەو کەسێکی موتەعەسیب نەبوو بەڵکوو تەنها مافی ڕەوای کوردی دەویست و مامۆستایەکی زۆر دیموکراسیخواز بوو. ئەگەر بمانەوێ بیر و کەسایەتی هێمن لە ناو جیهانی دیموکراسی بە شیعرێکی خۆی پێناسە بکەین شیعری «شیوەنی من شیوەنی ئینسانیە ــ بانگی ئازادی و گڕووی یەکسانیە» دەبێتە تابڵۆی هێمن. لە سەردەمێکدا کە دونیای پیشەسازی سینگی ژینگەی ڕەش کردبوو هێمن شیعری «بەهاری کوردستان»ی لە وەسفی ژینگە دەگوت.\nهێمن تەنیا شاعیر نەبوو بەڵکوو پێشمەرگە بوو؛ بۆ وڵاتی خۆی دەربەدەری و ئاوارەیی هەڵبژارد. دەردی دڵی هێمن لە شیعری «ئێوارەی پاییز و فرمێسکی ڕنوو»دا جوان دیارە. هەر لە سەردەمی کۆمار تا (گۆڤاری سروە) ئەو لە خزمەتکردن بە گەل و وڵاتەکەی نەسرەوت. هەروەها وەک کەسایەتیەکی ڕووناکبیر و شاعیر کەوتە سەر هێڵی کاری سیاسی ئەگەرچی لە مەیدانی سیاسیدا تەنها شیعری سیاسی گوتبا باشتر بوو، چوونکە لە واری سیاسی زانستەکەی سنووردار بوو؛ هەرچەندە لە سەردەمی کۆمار و دواتریش کورد زانای سیاسیی کەم بوو بۆیە هەر کەس کە خوێندەوار یان ئەدیب و شاعیریش با دەچوە ناو جغزی سیاسی.\nدوای هێمن، ئەوەی کە جێگەی ئومێدە ئەوەیە کە قوتابخانەی هێمن و هەژار و هێدی ئێستا پڕە لە قووتابی زۆر لێوەشاوە و زانا و بەبەهرە و بەبەرهەم. ئەوان جگە لەوەی کە ئیلهام و ودم لەم پیاوە بەرزانە وەردەگرن لە ڕووی زانستی ئەدەبی جیهانییش دەوڵەمەندن و شارەزای تەکنیکی ئەدەبیاتی گەلانی دیکەن و بە شێوەیەکی ئاکادیمی توانیویانە زانستی زمانناسی و ئەدەبیاتی جیهان بخوێنن و بە شێوەیەکی ئامانجدار خزمەت بە کورد و کوردستان بکەن. هیوادارم ڕۆژێک دابێت نرخی ئەم لاوە لێوەشاوانە بزانین.\nبابه‌تی پێشوو گوتەبێژی سوپای نیشتمانیی لیبیا: ئەو کەسەی گیراوە نوێنەرایەتیی کورد ناکەن\nبابه‌تی دواتر مه‌سرور بارزانی: له خزمه‌تكردنی كه‌سوكاری شه‌هیدان به‌رده‌وام ده‌بین


Home About Top Stories Activities پتری ٢٠٠٠ قوتابیێن پشکێن ناڤخۆیی فتارە دگەل سەرۆکاتیا زانکۆیا دهۆک کر\nپتری ٢٠٠٠ قوتابیێن پشکێن ناڤخۆیی فتارە دگەل سەرۆکاتیا زانکۆیا دهۆک کر\nApril 19, 2022, 9:33 a.m.\nئەڤرۆ رێکەڤتی ١٨/٤/٢٠٢٢ و ب ئامادەبوونا سەرۆکێ زانکۆیا دهۆک د. داوود سلێمان ئەترووشی و بەربرسێ لقا ئێک یا پارتی دیمۆکراتی کوردستان رێزدار سەربەست تروانشی و ستافێ ئەکادیمی و کارگێریێ زانکۆیا دهۆک و پتری ٢٠٠٠ قوتابیێن زانکۆیا دهۆک یێن ل پشکێن ناڤخۆیی ئاکنجی، خرڤەبوونەکا خوارنا فتارێ هاتە بەرهەڤکرن.\nسەرۆکێ زانکۆیێ بەرێز د. داوود ئەترووشی پەیڤەک پێشکێشکر و تێدا بخێرهاتنا بەرێز سەربەست تروانشی بەرپرسێ لقا ئێک کر و بۆ قوتابیێن پشکێن ناڤخۆیی راگەهاند "هوین سەنتەرێ هەمی پرۆسێسێن زانستی و کارگێرینە و پێشکەڤتنا هەرێمێ ب هەوە ڤە گرێدایە، پێدڤیە هوین شیانێن خۆ دیاربکەن و ئازادبکەن و ئەم ب هەمی رەنگا پشتەڤانێن هەوەینە"، هەروەسا سەرۆکێ زانکۆیا دهۆک گۆت: "زانکۆیا دهۆک یا بەرەڤ گورانکاریێن کارگێری و زانستی ڤە دچیت، مەرەم پێ پتر خزمەتا هەوەیێن خۆشتڤیە، مە ل پاشەرۆژێ قوتابیەکێ زانا و بەرهەمئینەر و ئاڤاکەر و زانا دڤێت".\nهەژی گۆتنێ یە ئەڤرۆ رۆژا دووێ بوو سەرۆکاتیا زانکۆیا دهۆک دگەل قوتابیێن پشکێن ناڤخۆیی خرڤەدبیت بۆ خوارنا فتارێ، کو دوهی دگەل پتر ژ ١٥٠٠ قوتابیێن کچ بۆ خوارنا فتارێ خرڤەببوو. گرنگە ژی باسبکەین کو دوهی و ئەڤرۆ پشتی خوارنا فتارێ سەرۆکێ زانکۆیا دهۆک دانوستاندن دگەل قوتابیان ئەنجامدان و پتر نێزیکی کەتوارێ قوتابیان بوو.


ژماره‌یه‌ك مزگه‌وتی كه‌ركوك قه‌ده‌غه ده‌شكێننوه‌قفی سونی: هه‌ر توشبویه‌كی كۆرۆنا بچێته مزگه‌وت وه‌ك خۆكوژ هه‌ژمارده‌كرێت\nژماره‌یه‌ك مامۆستای ئایینی له كه‌ركوك، بڕیاریانداوه له‌سه‌ر به‌رپرسیارێتی خۆیان ده‌رگای مزگه‌وته‌كان بكه‌نه‌وه و نوێژی هه‌یینی بكه‌ن، ئه‌وه‌ش به‌پێچه‌وانه‌ی رێنماییه‌كانی وه‌قفی سونه‌یه و كه به‌وته‌ی به‌ڕێوه‌به‌ره‌كه‌ی؛ هه‌ر توشبویه‌كی كۆرۆنا بچێته مزگه‌وت ئه‌وان وه‌ك "خۆكوژ" هه‌ژماری ده‌كه‌ن.\nبڕیاره ئه‌مڕۆ هه‌ینی 18ی ئه‌یلول نوێژی به كۆمه‌ڵ له ژماره‌یه‌ك مزگه‌وتی شاری كه‌ركوك به‌ڕێوه‌بچێت، له‌كاتێكدا به‌پێی رێنماییه‌كانی دیوانی وه‌قفی سونی له عیراق چه‌ند مانگێكه قه‌ده‌غه كراوه، به ئامانجی خۆپارێزی له ڤایرۆسی كۆرۆنا.\nساماڵ بازیانی، پێشنوێژ و وتارخوێنی مزگه‌وتی سه‌جاده‌ی نه‌به‌وی به (كه‌ركوك ناو)ی وت "وه‌ك ژمارەیەك مامۆستا بڕیارمانداوە لەسەر ئەرك و بەرپرسیارێتی خۆمان دەرگای مزگەوتەكانمان بەڕوی نوێژخوێناندا بكەینەوە و نوێژی بەكۆمەڵی هەینییش ئەنجامبدەین".\nئه‌و ده‌ڵێت ره‌چاوی رێنماییه ته‌ندروستییه‌كان ده‌كه‌ن و رێگه‌ناده‌ن به خه‌ڵكی به ته‌مه‌ن و منداڵ تێكه‌ڵ به‌نوێژخوێنان بن.\n"پێمانوایه پڕكردنەوەی فەراغی ڕوحی و نزاكان و ڕوو لەخوا كردن ده‌بنه هۆی كه‌مبونه‌وه‌ی زیانه‌كانی كۆرۆنا، بۆیه له سۆنگه‌ی هه‌ستكردن به به‌رپرسیارێتی و دواتر فشاری موسڵمانان دەرگای مزگەوتەكان دەكەینەوە و له‌سه‌ر ئه‌و هه‌ڵوێسته‌ش سورین".\nبازیانی ده‌ڵێت له كه‌ركوك زۆربه‌ی شوێنه‌كان كراونه‌ته‌وه له چایخانه، كافیتریا و بازاڕ، ته‌نیا بڕیاری قه‌ده‌غه بۆ مزگه‌وت ماوه‌ته‌وه كه ئه‌وه‌ش قبوڵناكرێت.\nزۆربه‌ی شوێنه‌كان كراونه‌ته‌وه وه‌ك چایخانه و بازاڕ و ته‌نیا بڕیاری قه‌ده‌غه بۆ مزگه‌وته‌كان ماوه‌ته‌وه\nلەگەڵ بڕیاری قەدەغەی هاتوچۆ لە ناوەڕاستی ئاداری رابردوو، ته‌واوی مزگه‌وت، كڵێسا، په‌رستگا و شوێنه ئاینییه‌كانی تر له عیراق و هه‌رێمی كوردستان به‌روی نوێژخوێنان و زیاره‌تكارانیاندا داخران، بۆ رێگری له بڵاوبونه‌وه‌ی زیاتری ڤایرۆسی كۆرۆنا.\nسالم مه‌جید وه‌لی، به‌ڕێوه‌به‌ری وه‌قفی سونی كه‌ركوك به (كه‌ركوك ناو)ی وت ئاگادارن و یه‌كه‌مجار نییه زیاتر له 25 مزگه‌وتی شاره‌كه نوێژی به كۆمه‌ڵی هه‌ینی ده‌كه‌ن، ئه‌وه‌ش به‌پێچه‌وانه‌ی بڕیار و رێنماییه‌كانه‌وه.\n"ئێمه ده‌توانین لێپرسینه‌وه بكه‌ن، مامۆستایانی ئایینی بانگهێشت بكه‌ین، به‌ڵام موراعاتیان ده‌كه‌ین و ده‌ڵێین مێزه‌ری به‌ستووه ناكرێت له‌ناو كۆمه‌ڵگه‌دا بیانشكێنین".\nسالم مه‌جید وتیشی "به‌پێی فه‌توای جیهانی هه‌ر توشبویه‌كی كۆرۆنا بچێته مزگه‌وت و له‌وێ بمرێت وه‌ك خۆكوژێك حسابی بۆ ده‌كرێت".\nبه‌ڕێوه‌به‌ری وه‌قفی سونی ده‌ڵێت ئه‌وان له‌به‌ر ره‌چاوكردنی رێز و پێگه‌یان مامۆستایان له‌نێو كۆمه‌ڵگه‌دا لێپرسینه‌وه‌یان نه‌كردووه، "ئه‌وان موحاسه‌به‌ی قیامه‌ت ده‌كرێن".\nبڕیاره به فه‌رمی له 20ی ئه‌یلوله‌وه ده‌رگای مزگه‌وته‌كانی كه‌ركوك بۆ نوێژه فه‌رزه‌كان بكرێنه به‌ڵام رێگه به نوێژی به‌كۆمه‌ڵی هه‌ینی نادرێت.\nتوشبوانی ڤایرۆسی كۆرۆنا له هه‌ڵكشاندایه، چه‌ندین مامۆستای ئایینی توشی په‌تاكه بون و ژماره‌یه‌كیشیان به‌وهۆیه‌وه گیانیانله‌ده‌ستداوه.\nله پارێزگای كه‌ركوك 11 هه‌زار و 771 توشبوی كۆرۆنا تۆماركراون، له‌و ژماره‌یه 9 هه‌زار و 177 كه‌س چاكبونه‌ته‌وه، 483 هاوڵاتی گیانیانله‌ده‌ستداوه و دوو هه‌زار و 111 توشبوو چاره‌سه‌ر وه‌رده‌گرن.


کۆدی پرسیار : 17297\nئایا بەرنەكەوتنی تیشكی خۆر دەبێتە هۆی لاوازبوونی بینین (چاو)؟\nبێگومان تیشكی خۆر ئەگەر راستەوخۆ بەرچاو بكەوێت زیانی پێ‌دەگەیەنێت ئەگەر بۆ ماوەیەكی زۆر بێت. هەر لەبەرئەوەیە جەستەی مرۆڤ وا دروست بووە كە بەشێوەیەكی لائیرادی لەوكاتانەدا چاوی بنوقێنێت یان زوو زوو چاو بتروكێنێت. تیشكی خۆر شەبەنگێكی زۆر لە شەپۆلە جۆراوجۆرەكانی رەنگی تێدایە كە رەنگی سەروو وەنەوشەیی زۆر زیانبەخشە بۆ هەموو چینەكانی چاو و بە دیاریكراویش بۆ تۆڕی چاو. سوپاس بۆ بەكارهێنانی دكتۆر دواڕۆژ.\nکۆدی پرسیار : 17279\nسەردانی پزیشكم كردووە ئەڵێت گلێنەی چاوت ڕوشاوە.. ئایا گلێنەی چاو بە چەند رۆژ چاك ئەبێتەوە؟\nدكتۆر دواڕۆژ 4/1/2020\nزوربەی هەرە زۆری حاڵەتەكان لە ماوەی یەك هەفتەدا چاك دەبنەوە، واتە چەند رۆژێك زیاتر ناخایەنێت بەمەرجێك رێنماییەكان جێبەجێ بكەیت، چاوت هەڵنەگڵۆفیت، خۆ ئەگەر چاوت هەڵبەستیت باشترە چونكە دەرفەتی چاكبوونەوەكەی خێراتر دەكات و ئازارەكەی كەمدەكاتەوە و رێگە لەوەش دەگرێت چاوتروكاندن شوێنەكە بكولێنێتەوە. باشتر وایە ئیسراحەت بە چاوەكەی دیكەشت بدەیت. سوپاس بۆ بەكارهێنانی دكتۆر دواڕۆژ. سوپاس بۆ بەكارهێنانی دكتۆر دواڕۆژ.\nکۆدی پرسیار : 17278\nدوو رۆژ لەمەوپێش دەستم بەرچاوم كەوت ئازاری چاومی دا، جار جارە ئازاری زۆر ئەبوو بەڵام كە خەوتم و هەڵسامەوە ئازاری نەما بەڵام چاوم سوور بووە و تەڵخیشە.\nمادام سەرەڕای تێپەڕبوونی دوو رۆژ هێشتا چاوت هەر سوورە و بینینت هەر تەڵخە باشتر وایە سەردانی پزیشكی پسپۆڕ بكەیت بۆ دڵنیابوون لەوەی كە هیچ بەشێكی چاوت زیانی پێ نەگەیشتووە بۆ نموونە گلێنەی چاو. سوپاس بۆ بەكارهێنانی دكتۆر دواڕۆژ.\nکۆدی پرسیار : 16943\nئایا کەسێک گوشاری چاوی بەرز بێت واتە ئاوی رەشی ھەیە یان مەرج نیە ئاوی رەش بێت\nئاوی رەش لەڕاستیدا بریتییە لە كەڵەكەبوونی ئەو ئاوەی كە لە بەشی پێشەوەی چاودا هەیە بەهۆی خاوبوونەوەی دەردانی بۆ دەرەوی چاو و لە ئەنجامدا گوشاری چاو بەرز دەبێتەوە و حاڵەتێك دروست دەكات كە پێی دەگوترێت ئاوی رەش. كەواتە ئاوی رەش دەرئەنجامی بەرزبوونەوەی گوشاری چاو دروست دەبێت، كە ئەگەر كۆنترۆڵ نەكرێت گوشار دەخاتە سەر دەماری بینین و بەشەكانی تری چاو وردە وردە ئەو چاوە توانای بینایی لەدەست دەدات. كەواتە ئاوی رەش بەبێ بەرزبوونەوەی گوشاری چاو روونادات. سوپاس بۆ بەكارهێنانی دكتۆر دواڕۆژ. ئاوی رەش چەند جۆرێكی هەیە، كە هەرە باوەكەیان بریتییە لە ئاوی رەشی درێژخایەن. ئەم جۆرە وردە وردە دروست دەبێت و رەنگە نەخۆش هەست بە هیچ نیشانەیەك نەكات هەتا نەخۆشییەكە دەگاتە قۆناغێكی پێشكەوتوو كە زیانی گەورە بە چاو گەیشتووە. جۆرێكی دیكە هەیە كە لەپڕ دروست دەبێت و نەخۆش هەست بە ئازارێكی كتوپڕ دەكات و بیانیی لەدەست دەدات. ئەمە پێی دەگوترێت ئاوی رەشی گۆشەداخراو. جۆرێكی تریشی هەیە كە زگماكییە و لە منداڵدا روودەدات. سوپاس بۆ بەكارهێنانی دكتۆر دواڕۆژ.\nکۆدی پرسیار : 16942\nسەبارەت بەکۆدی 16940 سەردانی دکتۆری پسپۆڕم کردووە وتی ئاوی سپی و ئاوی رەشت نییە دەمار و شەبەکەی چاوت کێشەی نییە، چەوری لەسەر چاوت نییە، تەنھا چاوی چەپم دەبینێت چاوی راستم کوێر بووە، وتی تەنھا کەمێک چاوت وشکە بینینی چاوم ٦/٦ بوو، زەختی چاوم ٢٢ بوو، دکتۆر گوتی باشە بەس نابێت زیاتر بێت، ئێوە پێتان چۆنە؟ پرسیارێکی ترم ئەوەیە کە ئایا دەرمانی بەرزی پەستانی چاو بۆ ماوەیەک بەکاردێت یان هەمیشەییە؟\nدكتۆر دواڕۆژ 5/11/2019\nمادام دكتۆر ئەو وەڵامانەی داویتەوە كەواتە كێشەیەك لەئارادا نییە وریای خۆت بە مەهێڵە بە خۆراك و كاریگەرییە دەروونییەكان گوشارت بەرز ببێتەوە كە ناڕاستەوخۆ دەبێتە هۆی بەرزبوونەوەی گوشاری چاو. بەكارهێنانی دەرمان بۆ كەمكردنەوەی پەستانی چاو دەبێت لەژێر چاودێری پزیشكدا بێت و بەشێوەیەكی كاتیی بێت و ناوبەناو گوشارەكەت بۆ بپێورێت. سوپاس بۆ بەكارهێنانی دكتۆر دواڕۆژ.


ڕێژیمی ئەسەد و هاوپەیمانەکانی بەرپرسی ٩١ لە سەدی کوژراوانی شەڕی "سووریە"ن\n17:49 - 1 پووشپەڕ 2722\nبەپێی ڕاپۆرتی ماڵپەڕی "میدل ئیست مانیتۆڕ" گرووپێکی مافی مرۆڤی لە ڕاپۆتێکدا باسی لە ڕێژیمی "بەشار ئەسەد" و هاوپەیمانەکانی کردووە کە لە شەڕی ١٠ ساڵەی نێوخۆیی "سووریە"دا کە دریژەی هەیە بەرپرسی کوشتنی ٩١ لەسەدی خەڵکن.\nبەپێی ئاماری ڕێکخراوی"SNHR" جێگر لە "بریتانیا" کە بۆ مافی مرۆڤ لە "سوریە" کار دەکات لە نێوان مانگی مارسی ٢٠١١ تا ژووئەنی ٢٠٢٢، ٢٢٨ هزار و ٨٩٣ کەسی مەدەنی لە سووریە کوژراون کە لەو ڕێژەیە ٢٠٠ هەتا ٣٩١ کەس لەلایەن ڕێژیمی "ئەسەد" و میلیشیاکانی ڕێژیمی ئیران کوژراون.\nهەروەها ٦ هەزار و ٩٢٨ کەسیش لەلایەن هێزەکانی "ڕووسیە" کوژراون.\nهەروەتر کوژاوەکانی دیکە لەلایەن داعش، هاوپەیمانی بە ڕێبەریی ئامریکا لایەنەکانی دیکە ئەنجام دراون.\nهەروەها جگە لەوانە ڕێکخراوی "SNHR" بڵاوی کردەوە کە ٢٩ هەزار و ٧٩١ منداڵیش کوژراون.\nبە وتەی "فازڵ عەبدولغەنی" دامەزرێنەری ئەو ڕێکخراوەیە هۆکاری ئەو ڕێژەیە لەو کوژراوانە کەڵکوەرگرتنی لەڕادەبەدری هێرشیی ئاسمانی بۆ سەر ناوچە مەدەنییەکان بووە و جەختی کردووەتەوە کە بەشێکی زۆری ئەو کوشتارانە بە ئەنقەست ئەنجام دراون.


ڤیدیۆ... چیرۆکی خاوەنپێداویستییەکی تایبەت کە لە خوێندنگە وەرنەگیرا\n09:48 - 22/09/2019\nتوشبوویەکی کۆرۆنا لە گەرمیان گیانیلەدەستدا\nوەزیری ناوخۆ: دەسەڵاتماندا بە پارێزگارەکان بۆ ئاسانکاریکردن بۆ هاوڵاتیان\nلە سلێمانی 12 توشبووی کۆرۆنا چاکبونەوە\nعەدنان عوسمان: پشتگیری لە ناڕەزایەتی خەڵک دەکەین و پێویستە ئاسانکاری بکرێت\nلەگەڵ كردنەوەی دەرگای خوێندنگەكاندا، كێشەیەك ڕووبەڕووی زۆرێك لەو خێزانانە بوەوە كە منداڵی خاوەن پێداویستی تایبەتیان هەیە، ئەویش وەرنەگرتنی منداڵەكانیانە لە خوێندنگە، بەڕێوەبەری گشتیی چاودێریی و گەشەپێدانی كۆمەڵایەتیی سلێمانی دەڵێت: هیچ قوتابخانەیەك ناتوانێت بە دایك و باوكی منداڵێكی خاوەن پێداویستی تایبەت بڵێت، كە منداڵەكەیان وەرناگیرێت لە خوێندنگە.\nدەستپێكردنی ساڵی نوێی خوێندن و كردنەوەی دەرگای خوێندنگەكان بۆ منداڵانی خاوەن پێداویستی تایبەت، جیاواز بوو.\nلەگەڵ كردنەوەی دەرگای خوێندنگەكاندا، كێشەیەك ڕوبەڕوی زۆرێك لەو خێزانانە بوەوە كە منداڵی خاوەن پێداویستی تایبەتیان هەیە، ئەویش وەرنەگرتنی منداڵەكانیانە لە خوێندنگە.\nلاوی، نمونەی یەكێكە لەو منداڵە خاوەن پێداویستییە تایبەتانەی ئارەزوو دەكات وەك منداڵانی دیكە، جانتاكەی هەڵبگرێت و بچێتە هۆڵەكانی خوێندن، بە وتەی دایكی لاوی. ئەو كاتەی لاوی بردوەتە یەكێك لە قوتابخانەكان بۆ ئەوەی بیخاتە بەر خوێندن، بەڵام پێیان وتووە كە ناتوانن ئەو منداڵە وەربگرن، لەكاتێكدا توانای قسەكردن و نوسینیشی هەیە.\nبەڕێوەبەری گشتیی چاودێریی و گەشەپێدانی كۆمەڵایەتیی سلێمانی دەڵێت: چەندینجار دایك و باوكانی ئەو منداڵانە چونەتە لایان‌و بۆ ئەو مەبەستە، هیچ قوتابخانەیەك ناتوانێت بە دایك و باوكی منداڵێكی خاوەن پێداویستی تایبەت بڵێت كە منداڵەكەیان وەرناگیرێت.\nبۆ ئەو مەبەست، چوینە لای سەرپەرشتیاری پسپۆڕی پەروەردەی تایبەت، ئەو نایشارێتەوە كە بە بەردەوامی و ساڵانە، ئەم كێشانە ڕووبەڕویان دەبنەوە‌و بەڵێنی ئەوەی پێداین كە لە یەكێك لە قوتابخانەكان، كاری وەرگرتن بۆ لاوی بكات.\nبەپێی مادەی 9 لە یاسای 22ی ساڵی 2011 ، هەر كەسێك خاوەن پێداویستی تایبەتە، مافی فێربون و خوێندنی هەیە‌و نابێت كەمئەندامی ببێتە ڕێگر لەبەردەم وەرگرتنی لەهەر دەزگایەكی پەروەردەیی فێركردنی فەرمیی یان تایبەتدا.\n930 جار خوێندراوەتەوە\nپارێزگاری سلێمانی: نە لە ئێستا و نە لە داهاتووش داوای درێژکردنەوەی قەدەغە ناکەین\nتەندروستی سلێمانی وتەی بەرپرسێکی ڕەتدەکاتەوە\nتەندروستی سلێمانی: پێویستە حکومەت لێپرسینەوە لە وەزیرانی ناوخۆ و تەندروستی بکات


Ku-Iran Briefing – Human Rights Violation by IRGC – نقض حقوق بشر توسط سپاه پاسداران سه‌پاندنی حوکمی 13 ساڵ زیندان و دوورخراونه‌وه به سه‌ر چالاکێکی مافی مرۆڤ - Ku-Iran Briefing - Human Rights Violation by IRGC - نقض حقوق بشر توسط سپاه پاسداران\nسه‌پاندنی حوکمی 13 ساڵ زیندان و دوورخراونه‌وه به سه‌ر چالاکێکی مافی مرۆڤ\nJun 16, 2012 adminm دەستبەسەر کردن, مافەکانی مرۆڤ 0\nعه‌بدولفه‌تاح سوڵتانی پارێزه‌ری پله یه‌کی دادگوسته‌ری و چالاکی ناسراوی مافه‌کانی مرۆڤ له لایه‌ن لقی 54ی دادگای شۆڕشی پارێزگای تاران حوکمی 13 ساڵ زیندانی به سه‌ردا سه‌پا.\nبه پێی راگه‌یه‌ندراوی راپۆرتنێرانی هرانا، ناوه‌ندی هه‌واڵی کۆمه‌ڵه‌ی چالاکانی مافی مرۆڤ له ئێران، به پێی حوکمی لقی 54ی دادگای پێداچوونه‌وه‌ی پارێزگای تاران ناوبراو ده‌بێ حوکمه‌که‌ی له به‌ندیخانه‌ی شاری بورازجان تێپه‌ڕ بکا.\nئه‌و حوکمه له کاتێکدا به ناوبراو راگه‌یه‌ندراوه که سوڵتانی به هۆی بارودۆخی خراپی خواردن له زیندان تووشی نه‌خۆشی که‌م خوێنی بووه.\nئه‌و چالاکه ناسراوه‌ی مافه‌کانی مرۆڤ و پارێزه‌ری دادگوسته‌ری پێشتر له لایه‌ن لقی 28ی دادگای شۆڕش به سه‌رۆکایه‌تیی قازی پیر عه‌باسی حوکمی 18 ساڵ زیندان و 20 ساڵ بێبه‌شکران له پارێزه‌ری به سه‌ردا سه‌پابوو.\nتۆمه‌ته‌کانی ئه‌و وه‌کیله ناسراوه ئێرانیه “پڕوپاگه‌نده دژی نیزام، پێکهێنانی گرووپی ناقانوونی، هه‌وڵدانی دژی ده‌سه‌ڵات” راگه‌یه‌ندراوه.\nراپۆرتی پێشێلکردنی مافی مرۆڤ له کوردستان له ساڵی 90 ی هه‌تاوی دا لە دێگولان دوو هاووڵاتیی كورد لەلایەن ئیدارەی ئیتلاعاتەوە دەستبەسەر كران


ئاژانسێكی پەكەكە پەیوەندییە نهێنییەكانی توركیا و یەكگرتوو ئاشكرادەكات – تۆڕی میدیایی خەڵک\n2019/02/12 - 2:20 PM\nئاژانسی هەواڵی فوڕاتنیوز (ANF) لە ڕاپۆرتێكدا ئاشكرایكرد كە یەكگرتووی ئیسلامی كوردستان كادرانی خۆی ڕەوانەی توركیا دەكات بۆ ڕاهێنان لە بواری لەشكری و فیكریدا.\nئاژانسەكە لە ڕاپۆرتێكدا ئاماژە بەوە دەكات “ڕێكخراوی گەشەپێدانی سەر بە یەكگرتووی ئیسلامی وێنەی ژمارەیەك گەنجی كەركوك و ناوچە دابڕاوەكانی بڵاوكردەوە كە بە بیانووی جیاجیا ڕۆیشتوون بۆ توركیا.\nئاشكراشیدەكات “لەو وێنە و زانیارییانەی بڵاویان كردووەتەوە ئەوە دەردەكەوێت، ئەو گەنجانە دەربارەی فیكر و ئایدیۆلۆژیای ئاكەپە وانەیان پێوتراوە و نیشانەی ڕابیعەیان بەرز كردووەتەوەو سەردانی زانكۆی ئۆكانیان كردووە كە تایبەتە بە پارتەكەی ئەردۆغان”.\nفوڕات نیوز ڕوونیشیدەكاتەوە، لە ڕابردوودا چەند‌جارێك توركیا لە ڕێی یەكگرتووی ئیسلامییەوە چەند ڕێكخراوێكی بەناوی خێرخوازیەوە كە لەژێر فەرمانی دەزگای (میت)ی توركیدا كار دەكەن، ناردووەتە هەرێمی كوردستان بۆ ئەوەی پێگەی سیخوڕیی خۆیان بەهێز بكەن و پێشتریش ئەو حزبە چەندین گرووپی گەنجی توركمانی كەركوك، تەلەعفەر و خوورماتووی بردووەتە توركیا و بە چاودێری میت پەروەردەی سەربازی پێكردوون و لە كەركوك هێزێكی سەربازی بۆ دروست كردوون كە كار بۆ بەرژەوەندی دەوڵەتی توركیا دەكەن.\n(خەڵك) بۆ وەرگرتنی ڕای یەكگرتووی ئیسلامی كوردستان پەیوەندی بە موستەفا عەبدوڵڵا ئەندامی ئەنجومەنی جێبەجێكردنەوە كرد، بەڵام ناوبراو ئامادەنەبوو هیچ لێدوانێك لەسەر ئەو بابەتە بدات.\nهاوكات (خەڵك) چەندجارێك پەیوەندی بە هەر یەك لە خەلیل ئیبڕاهیم وتەبێژی یەكگرتووی ئیسلامی كوردستان و عوسمان كاروانی ئەندامی سەركردایەتی ئەو حزبەوە كرد، بەڵام پەیوەندییەكان بەردەست نەبوون.\nپەكەكەتوركيایەكگرتووی ئیسلامی كوردستان


هه‌رزه‌كارێك دوای 12 ساڵ لە رفاندنی لە ڕێی گووگڵەوە به خێزانه‌كه‌ی شاد دەبێتەوە\nشوان سه‌رابی 15/10/2020 - 11:58 جیهان\nهه‌رزه‌كارێك دوای 12 ساڵ له رفاندنی له‌لایه‌ن هونه‌رمه‌ندێكی سه‌ر شه‌قامەوە، به هۆی گووگڵه‌وه بە خێزانه‌كه‌ی شاد دەبێتەوە.\nمێدیاكانی ئیندۆنیسیا ، چیرۆكی رفاندنی منداڵێكیان بڵاو كردەوە، بە جۆرێك عیرفان له ته‌مه‌نی 5 ساڵیدا، له كاتی گه‌ڕانه‌وه‌ی بۆ ماڵه‌وه، له ناوچه‌ی سراگن، له هه‌رێمی جاوه‌ی ناوه‌ڕاست له ئیندۆنیسیا، ده‌ڕفێنرێت.\nوه‌ك رۆژنامه‌ی" جاكارتا پۆست" ی ئیندۆنیسی بڵاوی كردووەته‌وه، رفێنه‌ره‌كه وا له منداڵه‌كه ده‌گه‌یه‌نێت، كه ده‌یگه‌یه‌نێته ماڵه‌وه، به‌ڵام نایگه‌یه‌نێته ماڵه‌وه و ناچاری ده‌كات، له شوێنێكی دیكه، له گه‌ڵ خۆی كار بكات.\nعیرفان ده‌ڵێت ماوه‌ی دوو ساڵ له‌گه‌ڵ رفێنه‌ره‌كه له سه‌ر شه‌قام دا ده‌ژیاین، كه رفێنه‌ره‌كه‌ش ده‌ستگیر ده‌كرێت، منداڵه‌كه، كه ئه‌و كاته ته‌مه‌نی 7 ساڵان ده‌بێت ده‌نێردرێته خانه‌ی چاودێریی بێسه‌رپه‌رشتان.\nمنداڵه‌كه، كه ته‌مه‌نی ده‌بێته 17 ساڵان، یاده‌وه‌رییه‌كانی خۆی له‌گه‌ڵ خێزانه‌كه‌ی به‌بیر دێته‌وه، كه له‌گه‌ڵ داپیره‌ی ده‌ڕۆیشتن بۆ دوكانی به‌قاڵێك و پێداویستییه‌كانی ماڵه‌وه‌یان ده‌كڕی.\nئه‌و هه‌رزه‌كاره سوود له نه‌خشه‌ی گووگڵ وه‌رده‌گرێت و شوێنی دوكان و ناونیشانه‌كه ده‌داته سه‌رپه‌رشتیی خانه‌ی بێسه‌رپه‌رشتان و ئه‌وانیش په‌یوه‌ندی به به‌قاڵه‌كەوە ده‌كه‌ن و زانیاری و وێنه‌ی خێزانه‌كه به‌ده‌ست دێنن.\nعیرفان به رۆژنامه‌كه‌ی ڕاگەیاندووە، هێشتا شێوەی دایك و باوك خوشك و براكانم له‌بیر ماوه.\nدوای دڵنیابوون له خێزانی راسته‌قینه‌ی منداڵه‌كه و عیرفان دوای 12 ساڵ دابڕان، جارێكی دیكه به خێزانه‌كه‌ی شاد ده‌بێته‌وه.


یه‌كگرتوو ده‌خاته به‌رده‌م دوو بژاره\nماڵپه‌ری پۆله‌تیك 2020.09.24 06:46 PM\nكاتێك یەكگرتوو لەساڵی 1994 دامەزرا، ناوچەی هەڵەبجە و هەورامان لە ژێردەستی بزووتنەوەی ئیسلامیدا بوو، ناوچەی سلێمانیش لەژێردەستی یەكێتی و ناوچەی بادینانیش لە ژێردەستی پارتیدا بوو. یەكگرتوو لەهەموو ناوچەكان بنكە و بارەگای هەبوو، سەرەڕای شەڕی ناوخۆ و بەشداری یەكگرتوو لەكابینەكەی هەولێر، بەڵام نە لەلایەن یەكێتی و نە لەلایەن ئیسلامییەكانەوە بنكە و بارەگایان نە دەسوتێنرا و ئەندامەكانیشی نەدەكوژران. بەڵام لەماوەی تەنها 20 ساڵدا، چەندینجار لەلایەن پارتیەوە بارەگایان سوتێنرا و ئەندامیان كوژرا و ئێستەش بەشێك لەئەندامەكانیان لە گرتوخانەكانی دهۆكدان.\nبەپێی زانیارییەكانم، پارتی بەتایبەت داوای لە یەكگرتوو كردووە، ئەو دوو ئەندام پەرلەمانەی یەكگرتوو كەسەر بەبادینانن ئەگەر واژۆكانیان بكشێننەوە، لەحكومەتی خۆجێی دهۆك دەریان ناكەن تەنانەت ئەگەر ئەو سێ ئەندام پەرلەمانەی دیكەش ئیمزاكانیان نەكشێننەوە و سوربن لەسەر داواكردنی بانگهێشتكردنی سەرۆكی حكومەت بۆ پەرلەمان.\nبەپێچەوانەی ئەو بۆچوونەوەی گوایە پارتی تصفیە حساب لەگەڵ یەكگرتوو دەكات یاخود شەڕی كۆنەقینی پێدەفرۆشێت. دەركردنی یەكگرتوو لە حكومەتی خۆجێی، ئەگەرچی بەناوی واژۆی ئەندام پەرلەمانەكانی یەكگرتووەوە بوو، بەڵام هۆكارەكەی بەشداری كارای یەكگرتوو بوو لە خۆپیشاندانەكانی دهۆك و بەرزبوونەوەی دەنگی ناڕازی یەكگرتووەكانی بادینان بەرانبەر پارتی.\nكاتێكیش، پارتی بە یەكگرتوو دەڵێت "یان دەبێت ئۆپۆزسیۆن بیت یان دەبێت بێدەنگ بیت"، مەبەستی ئەوەیە، لەناوچەی بادینان نابێت یەكگرتوو هیچ جۆرە رەخنە و بەرهەڵستیەكی پارتی بكات ئەگەرچی یەكگرتوو ئۆپۆزسیۆنیشە. هەروەک چۆن هۆكاری سەنگەرگرتنی پارتی لەكۆمەڵ و بەشداری پێنەكردنی لە حكومەت، بەهۆی زیادكردنی دەنگەكانی كۆمەڵەوە بوو لە هەولێر.\nلە بەرانبەردا، یەكگرتووەكان خۆیان باش دەزانن، هۆكاری چەوسانەوەیان لەلایەن پارتیەوە لەدهۆك ئەوەیە یەكگرتوو حزبی دووەمە لەناوچەكە، پارتی نایەوێت لەژێر ناوچەی نفوزی خۆی هیچ ركابەر و رەخنەگرێكی هەبێت، تائەوەی "دۆم بێت و كڵاش بۆخۆی بدورێت".\nكورتەی قسەكە ئەوەیە، پارتی ئەگەر لەدەرەوەی ناوچەی جێنفوزی خۆی ئۆپۆزسیۆنی بیت و بەشداربیت لە حكومەتیش بەلایەوە ئاساییە، بەڵام هیچ بەلایەوە ئاسایی نابێت، لەژێر نفوزی خۆیدا ئەگەر لە حكومەتیش نەبیت نابێت ئۆپۆزسیۆن بیت.


مانۆ خەلیل لە بەشی سێیەمی گفتووگۆکەیدا بە گشتی باس لە کاریگەری کلتوور و بە تایبەتی هونەری سینەمادا دەکات بۆ ئێمەی کورد. ئەو دەڵێت دەبوو لە تەنیشت هەموو مزگەوتێکەوە کە دروستکرا لە باشووری کوردستان سەنتەرێکی کلتووریش هەبووایە. ئەو پێی وایە هێشتا سینەما لە کوردستان هونەرێک نییە کە کاریگەریی لەسەر تاکی کورد دروست کردبێت. مانۆ پێیوایە کە چەکی ئەو بۆ بەرەنگاربوونەوەی داگیرکەران کامێراکەیەتی چونکە پێیوایە ڕژێمە فاشیستەکان لە کامێرا دەترسن. مانۆ هەروەها باسی ئەو دەرهێنەرانە دەکات کە کاریگەریان هەبووە بەسەر فیلمەکانی ئەوەوە.\nفیلمی کوردی هەیە، بەڵام بینەر نییە هەر لەبەرئەوەشە کە هیچ کاریگەریەکی نابێت لەسەر بینەران. خەڵکی تەماشای فیلمە کوردیەکان ناکەن. ئایا ئەمە بەهۆی ئەوەوەیە کە بازاڕێک نییە بۆ ئەم فیلمە کوردیانە یاخود چی؟ چۆن دەتوانین ئەو کێشەیە چارەسەر بکەین؟\nپێویستە بە شێوەیەکی گشتی کار لەسەر بنیاتنانەوەی کلتوور بکەین لە کوردستاندا. پاش ئەوەی کوردستانی باشوور ئازادبوو، هیوای ئەوەمان دەخواست کە کۆمەڵێک مزگەوت و سەنتەری کلتووری هەبێت، بەڵام تەنها مزگەوتەکانمان دروستکرد و سەنتەرەکانی کلتوورمان لەیادکرد. ئەوەی دڵتەنگم دەکات ئەوەیە کە چینە گەنجەکەی ئێمە کەسایەتیە عەرەبەکان و کلتووری عەرەبی دەکەنە پاڵەوانی خۆیان. ئەمە زۆر ترسناکە. من دژی دروستکردنی مزگەوت نیم، بەڵام دەبێت سەنتەری کلتووریی دروست بکەین لە هەموو ئەو جێگایانەی کە مزگەوتی تێدا دروست دەکەین.\nلەم ١٠ ساڵەی دواییدا زۆر فیلم لە کوردستانەوە بەرهەمهاتوون، یاخود دەربارەی کورد فیلم دروستکراون. من هەرگیز ئەوە بە سینەمای کوردیی ناو نابەم، لە ڕاستیدا سینەمای کوردیی بوونی نییە، چەند فیلمێکی کوردیی هەیە، کە لە چەند فێستیڤاڵێکدا بۆ جارێک یان بۆ دووجار نمایشیان دەکەین و ئیتر تەواو. ئەمە جێگەی بەزەییە، سینەما بۆ ماوەی ١١٠ ساڵ و زیاتریش بوونی هەیە و لە وڵاتە ئازادەکەی ئێمەشدا کلتووری سینەما بوونی نییە.\nپێویستمان بە ئینستیتوشن هەیە تا خەڵک فێربکات سینەمای خۆشبوێت، وایان لێبکات دروستکردنی فیلم جێگەی شەرم نەبێت، بەڵکو شێوازێکە بۆ بەدەستهێنانی ئازادی و شەرەف.\nهەست دەکەیت فیلمێک هەبێت کاریگەریی هەبووبێت لەسەر ئاگایی تاکی کورد؟\nسینەما لە جیهاندا یەکێکە لە توخمە گرنگەکانی ئەم سەدەیە. فیلمەکان بیرکردنەوەی خەڵک دەگۆڕن، جیهان دەگۆڕن. بەڵام هێشتا لە کوردستان نا، بەداخەوە.\nچی وای لە تۆ کرد بەشی قانوون جێبهێڵیت و وەک دادوەرێک کار نەکەیت بەڵام هەوڵتدا ببیتە دەرهێنەر ڕێک پاش ئەو کاتەی قانوونت لە سووریا تەواوکرد؟ گرنگی سینەما چییە لای تۆ، سینەما چ گرنگیەکیشی هەیە بۆ کوردەکان؟\nکاتێک قانوونم لە سووریا دەخوێند، بیرم دەکردەوە کە پاش تەواوکردنی زانکۆ بەشێوەیەکی ئۆتۆماتیکی دەبمە دادوەر لەژێر دەسەڵاتی ڕژێمی بەعسدا. بۆ من لەو کاتەدا ئەوە گرنگ بوو کە شتێک بۆ کورد بکەم. شتێک بۆ ئازادیی ئەوان. زۆرێک لە هاوڕێیانم چوونە شاخ و بوونە گەریلا و چەکیان هەڵگرت. من بیرۆکەیەکی ترم هەبوو بۆ بەگژداچوونەوەی نادادیی "بە چەک نا" بەڵام بەشێوەیەکی جیاواز. لەناکاو بیرم کردەوە کە ئەو شتە دەبێت سینەما بێت، سینەما چەکێکی باشە بۆ ئەوەی شەڕی پێبکەیت. کامێراکەم چەکم بوو وە هێشتا هەر چەکی منە. من دەشزانم کە ڕژێمە فاشیستەکان لە کامێرا دەترسن.\nئەمە منی هێنایە دنیای فیلمەوە. تەنانەت ئەو کاتەشی لە چیکۆسلۆڤاکیا دەمخوێند ئەوە تاکە ئامانجی من بوو. هێشتاش هەروایە. من بۆ مافەکانی کورد و شەرەفی کورد شەڕ دەکەم، تا دوا هەناسەکانیشم شەڕ دەکەم.\nدەرهێنەرێکی تایبەت هەیە کە کاری لەسەر فیلمەکانی تۆ دروستکردبێت؟\nزۆرێک لە دەرهێنەرانی ڕیالیزمی نوێی ئیتاڵیا، هەتا دەرهێنەرانی شەپۆلی نوێی فەڕەنسا. من حەز بە کارەکانی فێلینی، میلۆس فۆڕمان، جیم جارموش و ئاکی کاوریسماکی و گەلێک دەرهێنەری تر دەکەم.\nئایا تۆ فیلمەکانت بۆ تەواوی مرۆڤایەتی دروست دەکەیت، یان تەنها بۆ کوردەکان؟\nئایا هەردووکیان شتێک نین! ئایا کوردەکان مرۆڤ نین؟ من باسی ئازادیی خۆم دەکەم بە هەمان ئەو ڕێگایەی باسی ئازادی دەکەم بۆ هەموو مرۆڤەکانی ترلەسەر زەوی. من باسی ڕێز دەکەم لە هەر شوێنێک بێت، یان لە هەر کاتێکدا بێت.\nهیچکۆک دەڵێت خودا دەرهێنەرە لە فیلمی دۆکومێنتاریدا، کەواتە بەرپرسیاریەتی دەرهێنەر چییە لە دروستکردنی فیلمی دۆکومێنتاریدا؟\nپیشاندانی ڕاستیی لەو پەڕی ڕووتیدا، لەو پەڕیی ڕاستگۆییدا، بێ ئەوەی ناشرینیەکەی جوان بکرێت. هەست دەکەم ئەوە جێگەی بەزەییە کە زۆرێک لە دەرهێنەران فیلمی دۆکومێنتاریی دروست ناکەن. پیشاندانی ژیانی ڕاستەقینە زۆر گرانترە لە پیشاندانی بیرۆکەیەکی خەیاڵیی یاخود چیرۆکێک.\nچی لای تۆ زیاتر سەرنجڕاکێشە، فیلمی فیچەر یان دۆکومێنتاریی؟\nمن چیرۆک گێڕەرەوەم، هیچ جیاوازییەک نییە لە نێوان هەردوو شێوازی هونەری گێڕانەوەکەدا. هەرچەندە لە فیلمە دۆکومێنتاریەکانم و فیلمە خەیاڵیەکانمدا هیچ سنوورێک نییە لەنێوان خەیاڵ و ژیانی ڕاستەقینەدا. هیچ دیوارێک نییە، حەزدەکەم لە هەردوو ژانرەکەدا کاربکەم، بەڵام لە ڕاستیدا حەز بە دروستکردنی فیلمی دۆکومێنتاریی دەکەم.\nبۆ کەیسی ئێمە وەک کورد، پێویستە باس لە تراژیدیای کورد بکەین لە ڕێگەی دۆکومێنتارییەوە. لە ئەوروپا فیلمی دۆکومێنتاریی هەمان قورسایی فیلمی فیچەری هەیە، لە سینەماکاندا نمایشدەکرێن، لە پڕۆگرامی سەرەکیی فێستیڤاڵەکاندا نمایشدەکرێن و خەڵکیش حەز بە بینینی فیلمی دۆکومێنتاریی دەکات.\nبە شێوەیەکی گشتی دەمەوێت بزانم تۆ چۆن فیلمەکانت بەرهەم دەهێنیت، ئایا خۆت بەرهەمهێنەری فیلمەکانتی؟\nبەڵێ، من بەرهەمهێنەریی هەموو فیلمەکانی خۆمم. من لەگەڵ زۆر کەناڵی ئەوروپیی لە ئەوروپا کاردەکەم لەوانە ARTE، SRF، 3Sat، TSR و زۆرێکی تر. من خۆم فیلمەکانم بەرهەم دەهێنم و خۆشم دەیان نووسم. من کۆمپانیای بەرهەمهێنانی تایبەتی خۆمم هەیە بە ناوی Frame Film.\nبەداخەوە من هەرگیز لە حکومەتی کوردییەوە پشتگیری و یارمەتی نەدراوم. هەست دەکەم من تاکە دەرهێنەرم کە لە حکومەتی کوردییەوە یارمەتی نەدراوم، تەنانەت لەگەڵ ئەوەی دوو جاریش داوای یارمەتیم لێیان کردووە، بەڵام هیچ یارمەتییەک نەدراوم. ئەمە زۆر جێگەی دڵتەنگییە. من نازانم بۆچی یارمەتی نەدراوم، هیچ وەڵامێکم بۆ ئەوە پێ نییە.\nئایا هەرگیز بڕیارت داوە بگەڕێیتەوە بۆ خاکەکەی خۆت، یان بۆ کوردستانی باشوور؟ هەرگیز بیرت لەوە کردۆتەوە فیلمێک لەناو کوردستان دروست بکەیت؟\nبەڵێ من حەوت ساڵ لەمەوبەر فیلمێکم دەربارەی ئەنفال دروستکرد. فیلمەکە بە تەواوی لە کوردستان وێنەگیرا، لە زیاتر لە ٥٠ فێستیڤاڵ نمایشکرا و لە دەیان کەناڵی تەلەفزیۆنیش، هەر لە دەوڵەتانی ئەسکەندەنافیاوە تاوەکو وڵاتانی تری ئەوروپا.\nئێستا من خۆم ئامادە دەکەم بۆ دروستکردنی فیلمە نوێیەکەم. فیلمە نوێیەکەم لە کوردستان وێنەدەگرم.\nبۆ من تەنها یەک کوردستان بوونی هەیە، تەنانەت ئەگەر کوردەکان لەنێو خۆشیاندا سنوور دابنێن. قامیشلۆ، دهۆک، هەولێر، سلێمانی، ئامەد، باتمان، وان، ئامودە، کرمانشان و مەهاباد هەموویان شاری منن.


ئێزدییەكان پاش تێكشكانی داعش‌و ئازادكردنی موسڵ\nبابەتی پێشوتر بەدیلی حكومەتی رزگاریی نیشتیمانیی\nبابەتی دواتر بارزانی ئاگری شەڕخۆشدەکات.\nلەگەڵ نزیكبوونەوەی رزگاركردنی هەموو شاری موسڵ لەداعش، كەیسەكانی تایبەت بە چارەنوسی پارێزگاكەو ئەگەری بەفیدراسیون كردنی‌و پێگەی ئێزدییەكان‌و مەسیحییەكان‌و شەبەك‌و شیعە دێنەوە پێش‌و سەرنج بەلای خۆیدا رادەكێشنەوە.\nهەرچەند هەرێم تا ئێستا هیچ تێڕوانینێكی ڕوونی دەربارەی ئایندەی پارێزگای نەینەوا نییە‌و هیچ لایەنێكیش پرۆژەو پێشنیازە راگەیەندراوەكانی هەرێمی لەم بارەیەوە بە هەند وەرنەگرتووە، بەڵام بەگەڕ خستنەوەی هەوڵەكان بۆ دابین كردنی تێڕوانینێكی ڕوون سەبارەت بەئایندەی نەینەوا و پێدانی دوورنمایەكی نەتەوەیی بەو هەوڵانە بۆ ئەوەی لەتێڕوانینی تەسكی حزبایەتی دوور بخرێنەوە، بایەخێكی تایبەتی هەیە.\nلەم گۆشەنیگایەوە هێشتا كاتمان لەبەر دەست ماوە بۆ ئەوەی بەرنامەیەكی گشتگیرمان بۆ كەیسی ئێزدییەكان هەبێ. یەكەم هەنگاویش رووبەرووبونەوەی راستییەكانە. دەبێ بە ڕوونی دان بەوەدا بنرێ كە ئێزدییەكان دڵیان شكاوەو هەرگیز ئەوەیان لە هێزەكانمان چاوڕێ نەدەكرد كە لەساڵی 2014دا، لەكاتی هێرشی داعش بۆ سەر شنگال، ئەركی خۆیان جێبەجێ نەكەن، شارەكە بەجێ بێڵن‌و ئێزدییەكان بۆ چارەنوسێكی نادیار بهێڵنەوە. رەنگە مەسەلەكە لەڕوی سوپاییەوە بەرگی كشانەوەیەكی تاكتیكی وەرگرێ، بەڵام ئێزدییەكان لە سۆنگەی ئەو نەهامەتییەی كەپاش كشانەوەكە بەسەریاندا هات، هەرگیز ناتوانن بە چاوێكی تر جگە لە چاوی سەرزەنشت كردن لێی بڕوانن. بمانەوێ‌و نەمانەوێ ، نەهامەتییەكە بۆتە دیوارێكی بەرز لەنێوان ئێزدییەكان‌و كوردەكانی تر، بە ڕادەیەك كە گروپی وای لەناو ئێزدییەكان دروست كردووە نكوڵی لەكوردبونی خۆیان دەكەن‌و خۆیان لەكورد جیا دەكەنەوە.\nهەرچەند ئەم مەسەلەیە ئێزدییەكان خۆیان بڕیاری لێ دەدەن، بەڵام دەبێ هەرێم لە ئێستاوە خۆی بۆ ئەم دیاردە تازەیە ئامادە بكات. مێژووی پەیوەندیی نێوان ئێزدییەكان‌و دەوروبەریان چەندین لاپەڕەی تێدایە كە بە لاپەڕەی پرشنگدار دانانرێن‌و پڕ مەینەتی‌و جینۆسایدن. ئەم بەشەی مێژوو خۆی لەخۆیدا گەورەترین پشتیوانییە بۆ لایەنگرانی جیاكردنەوەی ئێزدییەكان لەكورد. بەكردەوە، هەموو جینۆسایدەكانی دژ بە ئێزدییەكان، لەسەر دەستی سوننە رویان داوەو هاندەرەكەش تەنها توندڕەویی ئاینی بووە. توركە عوسمانییەكان‌و بنەماڵەی جەلیلییە حوكمڕانەكانی موسڵ دەستێكی باڵایان لە جینۆسایدكردنی ئێزدییەكاندا هەبووە، بەتایبەتی لە سەدەی نۆزدەهەم.\nتا سەدەی هەڤدەهەم ناوچەی ئێزدی نشین زۆر لەوەی ئێستا فراوانتر بوو، بەڵام بەهۆی جینۆسایدو گۆڕینی زۆردارەكیی ئاینەوە ناوچە ئێزدی نشینەكان بچوك بوونەوە. مێژوو ساغی كردۆتەوە كە چەندین بەشی ناوچەكانی هەكاری‌و شەمزینان‌و تەواوی ناوچەكانی دهۆك‌و زاخۆ‌و زوممارو دەشتی سلیڤانی، ناوچەی ئێزدی نشین بوون‌و وردە وردە گۆڕانی ئیتنیكییان بەسەردا هاتووە. كوردی سوننە دەستی لەبچوك كردنەوەی ناوچەی ئێزدی نشیندا هەبووە، بەتایبەتی لەسەردەمی فەرمانڕەوایی میرنشینی سۆران لە سەدەی نۆزدەهەم. بەڵام دوو خاڵی گەش لە مێژووی كوردایەتیی ئێزدییەكاندا هەیە، یەكێكیان بەشداریی كارایانە لە شۆڕشی ئەیلول كە بەڵگەی ئاستی بەرزی كوردپەروەرییانەو ئەوی تر رۆڵی بەرچاویانە لە دەستپێكردنەوەی خەباتی چەكدار لە ساڵی 1976 بە رابەرایەتیی یەكێتیی نیشتمانیی كوردستان كە ئێزدییەكان تێیدا لەو مەفرەزە سەرەتاییانە بەشدار بوون كە لەقامیشلۆوە بۆ بادینان دەنێردرانەوە، هەروەك یەكێ لە گەورەترین هەرێمەكانی هێزی پێشمەرگە كە هەرێمی بادینانە، بەفەرماندەیی حسێن بابە شێخی ئێزدی بووە.\nپاش مەینەتیی ئێزدییەكانی شنگال، ژمارەیەكی زۆری ئاوارەی ئێزدی ڕوویان لە هەرێمی كوردستان كرد. ئەوەندەش كە لە توانای حكومەتدا بووە خزمەتی ئاوارەكانی كردوە، بەڵام لەم مەسەلەیەدا ئێزدییەكان هیچ تاییەتمەندییەكیان نییە چونكە حكومەت وەك چۆن فریای ئاوارە ئێزدییەكان كەوتووە، فریای هەموو ئاوارە سوننەو مەسیحییەكانی موسڵیش كەوتووە. هەرچییەك بۆ ئێزدییەكانی شنگال بكرێ، مەینەتییەكەیان لەبیر ناباتەوە، بەڵام دەبێ بە جۆرێك قەرەبوو بكرێنەوە كەدڵیان لەخۆیان دانەمێنێ‌و بتوانن لەسفرەوە دەست پێ بكەنەوە. هەرێم لێپرسراوەتییەكی ئەخلاقیی بەرامبەر بە ئێزدییەكان لەسەر شانە، بۆیە بە هەر شێوەیەك بێ دەبێ پێداویستییەكانی نیشتەجێ كردنەوەی ئێزدییەكان‌و ئاوەدان كردنەوەی شارەكەیان بۆ دابین بكرێ.\nلەسەر ئاستێكی باڵاتریش شنگال، هاوشێوەی هەڵەبجە، شایستەی ئەوەیە كە بكرێ بەپارێزگا. ئەگەر ئەوەش نەكرا، پشتگیری كردن لەپرۆژەی كردنی نەینەوا بە هەرێم، قەزاكان، لەوانە شنگال، بەشێوەیەكی ئۆتۆماتیكی دەكا بە پارێزگا. بژاردەیەكی تریش هەیە، ئەویش سوود وەرگرتنە لە مادەی 125ی دەستوری عیراق كە رێ بە پێكهێنانی ناوچەی ئۆتۆنۆم بۆ ئێزدییەكان دەدا.\nلەكۆتاییدا رەنگە ئێزدییەكان پێویستیان بەوە بێ كە داوای لێبوردنیان لێ بكرێ. ئەوەش مەسەلەیەكی ئەخلاقییەو دەشێ ببێ بە بنەمایەكی تازە بۆ دروست كردنەوەی پرد لەگەڵ ئێزدییەكان.


پۆلیسی راپه‌ڕین ورده‌كاری ڕوداوی شه‌وی ڕابردووی ڕانیه بڵاوده‌كاته‌وه\nله‌وەماوەی کەمتر لە ۲٤ کاتژمێردا یەکێك لە تەقە كەرەکانی ڕووداوەکەی شەوی ڕابردووی ڕانیه دەستگیرکرا.\nوردەکاری ڕووداوەکە بەم شێوەیە\nبه راگه‌یه‌نراه‌ێكدا پۆلیسی ڕاپه‌ڕین بڵاویكرده‌وه بەرواری ٢٩/ ٦/ ٢٠٢٠ کاتژمێر ٩:٣٠ خولەک تەرمی هاوڵاتی (س،ع،آ) تەمەن ٣٠ ساڵ لە ڕەگەزی نێر دانیشتوی ڕانیە گەیەنرایە پزیشکی دادوەری ڕانیە کە شوێنەواری فیشەک بەجەستەیەوە هەیە. هاوکات دوو برینداری تر لەگەڵ تەرمی ناوبراو گەیەندارنە نەخۆشخانە، بەناوەکانی (ع،ع،آ) تەمەن ٣٨ ساڵ دانیشتوی ڕانیە کەدەکاتە برای کوژراوەکە، وە برینداری دووەم بەناوی (م،آم) تەمەن ١٧ ساڵ دانیشتوی ڕانیە کە هەردوکیان لە ڕەگەزی نێرن وە لە نەخۆشخانە چارەسەری پزیشکیان بۆ کراوە و برینەکەیان جێگیرە.\nکوشتن و بریندار کردنی ناوبراوان لە ڕوداوێکی تەقەکردن لەناو دوکانێکی مۆبیلیاتدا بووە. بە وتەی بریندار (ع،ع،آ) لەلایەن کەسێکەوە لەسەر کێشەیەکی نێوان خۆیان لە ناو دوکانەکەیدا تەقەیان لێکراوە و بووەتە هۆی کوشتن و برینداربوونی ناوبراون.\nدوای ئەنجامدانی توێکاری پزیشکی بۆ تەرمی ناوبراو، ڕادەستی کەسوکاری کرایەوە. مەلەفی لێکۆڵینەوە بۆ ڕوداوەکە کرایەوە لەگەل فەرمانی دەستگیر کردن بۆ کەسەکەی تەقەی کردووە بەپێی مادەی ٤٠٥ لە یاسای سزادانی عیراقی. لێکۆڵینەوە لە ڕوداوەکە بەردەوامە.


له‌لایه‌ن: ڕاوێژ نورالدین - به‌روار: 2021-01-25-23:59:00 - کۆدی بابەت: 1607\nڕۆژانە پرسیاری ئەوە دەکرێت کە چ جۆرە مۆبایلێک هاک ناکرێت و (سکیورتی) بەهێزە؟ وە چی بکرێت بۆ ئەوەی لە هاک پارێزراو بین؟\nوەک دەزانین چەندین کۆمپانیای بەرهەمهێنانی مۆبایل هەیە و کە هەر یەکەیان گرنگی بە چەند شتێک دەدات و کە ناودارترینیان (ئایفۆن + گالاکسی + هواوی) کە ئەم سێ جۆرە مۆبایلە پڕفرۆشترین و زۆرترین بەکارهێنەریان هەیە.\nکێشەی زۆرینەمان ئەوەیە کاتێک دەمانەوێت مۆبایلێک بکڕین تەنها بیر لە (جوانی و باتری و کامێرا و ستۆرەیج) دەکەینەوە ڕاستە ئەمانە گرنگی دەدەن بە مۆبایل بەڵام تایبەتمەندیە هەرە هەستیارەکە (سکیورتی)ە کە کەم کەس گرنگی بەم بابەتە دەدات ،\nبا زۆر دوور نەکەوینەوە و بێینەوە سەر باسەکەی خۆمان\nتۆپ لیستی ئەو مۆبایلانەی کە لە ڕوی (سکیوریتییەوە) بەهێزن :\nئەم پۆلێنکردنە هەڕەمەکی نییە و بەڵکو تیستی چەندین ساڵ و چەندین ڤێرژنی مۆبایلەکانە، بەڵام ئەگەر ئێمە بیر لەوە بکەینەوە و وابزانین کە ئایفۆن باشترینە ئەوە هەڵەین!\nدەتوانین بڵێین (سکیورتی) ئایفۆن بەهۆی بەهێزی سیستەمەکەوە نیە بەڵکو بەهۆی بچوکی سیستەمەکەوەیەتی واتە لە ناو سیستەمەکەدا ڕێگەت پێنادرێت بۆ هەندێک شت لە چاو گالاکسیدا بۆ نمونە (تەلەفۆن ڕیکۆرد کردن) (بەرنامەی مارکێت)(ئەنتیڤایرەس و کلینەر) (بەکارهێنانی بلوتوس بۆ ناردنی فایل بۆ سیستەمێکی جیاوازتر لەIOS)\nئەمانە بونەتە هۆی بەهێزی سیستەمی ئایفۆن لەگەڵ ئەوەشدا ئایفۆن هیچ کات (تڕۆجان ، باکدۆر . کیلۆگەر ) قبوڵ ناکات و ناهێڵێت کار بکات لە ناو مۆبایلەکەت کە ئەمانە هەرسێکیان فایلی سیخوڕین لەگەڵ ئەوەشدا هەڵەیە ئەگەر بڵێین ئایفۆن ڤایرۆس لێی نادات بەڵکو لێی دەدات، بەڵام هەمیشە چارەسەری لەلایە چونکە ئەگەر سەرنج بدەن ئایفۆن لە ساڵێکدا هەندێک جار زیاتر لە ٥ ئەپدەیت دەنێرێت کە ئەم ئەپدەیتانە بۆ جوانکاری و گۆڕانکاری نییە بەڵکو هەندێکیان بۆ بەهێزکردنی سیستەمەکەیەتی لە بەرامبەر ئەو ڤایرۆسانەی کە بۆی دروست دەکرێت\nوەک دەزانین بۆ کارپێکردنی هەموو جۆرە سیستەمێکی وەگەڕخەری مۆبایل پیویستمان بە (ئەکاونت) هەیە بۆ دابەزاندی بەرنامەکان بەم شێوەیە:\nئایفۆن (ئەپل ئایدی و ئایکڵاود)\nگالاکسی ( جیمەیڵ و سامسۆنگ ئەکاونت)\nهواوی ( جیمەیڵ و هواوی ئەکاونت)\nویندۆس فۆن +نۆکیا (ئەکاونتی مایکرۆسۆفت)\nو تەواوی مۆبایلەکانی تر کە سیستەمی ئەندرۆیدن پێویستیان بە ئەکاونتێکی جیمەیل هەیە هەتا بتوانن لە پلەی ستۆر بەرنامە داونلۆد بکەن.\nتۆ کە نازانی ئەکاونت دروست بکەیت مەجبور دەچیتە بازاڕ یاخود دەچیتە لای هاوڕێیەکت بۆ ئەوەی ئەکاونتەکەت بۆ دروست بکات کە ئەمەش وا دەکات تۆ تەواوی مۆبایلەکەت ڕادەستی ئەو بەڕێزە بکەیت بە تەواوی داتا و زانیاریەکانی ناویەوە.\nکاتێک کەسێک جیمەیڵێکت بۆ دروست دەکات لەگەڵیشیدا سامسۆنگ ئەکاونتێک دروست دەکات و لەگەڵیدا جیمەیڵ بڕی (١٥) گێگا ستۆرەیجت دەداتێ و کڵاودی مۆبایلەکەت دەچێتە بەر دەستی.\nوە یاخود کەسێک کە ئەپڵ ئایدیەکت بۆ دروست دەکات بە هەمان شێوە ئایکڵاود دەکەوێتە کار و بڕی (٥) گێگا لە داتاکانت دەچێتە ناوی و دەتوانێت داونلۆدی بکات بێ ئەوەی بزانیت.\nبۆیە دەبێت ئاگادار بین لەم هەلانە و ئەمانەی خوارەوەش چەند خاڵێکی گرنگن کە دەبێت پەیڕەو بکرێت هەتا بە دوربین لەو کێشانە:\n１- مۆبایلەکەت مەیە بە دەستی هیچ کەسێک تەنانەت دوکاندار و کۆمپانیاکانیش بۆ ئەوەی دڵنیابیتەوە لەوەی کە فایلیکی سیخوڕیان تێدا دانەناوە .\n２- خۆت ئەکاونت بۆ خۆت دروست بکە و مەهێڵە هیچ کەسێک ئیمەیڵ و پاسۆردەکانت بزانێت بەتایبەت (جیمەیڵ و ئەپڵ ئایدیەکەت).\n３- کارتی ئەپڵ ئایدی و جیمەیڵی ئەمریکی بەکار مەهێنە ئەوەی کەلەسەر کارتەکانە و خۆتان دەیکڕن چونکە تۆ نازانی کێ لە کوێ دروستی کردوە. کە لە چەند کەیسێکی دادگاوە بۆمان دەرکەوت کە ئەو ئەپڵ ئایدیانە لە هەولێرەوە دروست دەکرێن و پاشان دەنێردرێتە ئێران هەتا خەڵک بزانێ کە لە ئێرانەوە دروستی کردوە ترسی داتا هەلگرتنی نەبێت.\n４- هیچ بەرنامەیەک دامەبەزینە کە لە پلەی ستۆر یان ئەپ ستۆر بونی نییە چونکە لەوانەیە فایلی سیخوڕی تێدابێت و کۆمپانیا ڕێگەی نەدابێت کە لە ماركێتە فەڕمییەکاندا بڵاوی بکەنەوە.\n５- کاتێک مۆبایلێکی دەستی دوو دەکڕێت یاخود مۆبایلێکی نوێت بۆ دێت و هەڵپچراوە فۆڕماتی بکە بە کۆمپیوتەر دواتر کاری پێ بکە.\n６- لە ڕێگەی واتسئاپ و ڤایبەر کە فایلێکت بۆ دێت یەکسەر داونلۆدی مەکە هەتا دڵنیانەبیتەوە لە خودی فایلەکە کە چییە.\n7- هەر کات سیستەمی مۆبایلەکەت ئەپدەیتی بۆ هات یەکسەر مەوەستە و ئەپدەیتی بکە چونکە تۆ نازانی چ ئەتاکێک ڕوبەڕی کۆمپانیای مۆبایلەکە بۆتەوە بۆیە ئەو یەکسەر ڕێگری لێ دەکات.\n٨- هیچ کات مۆبایلەکەت ڕۆت مەکە و سیدیاش دامەبەزێنە چونکە هەموویان ئەپلیکەیشنی کراک کراویان تێدایە و ئەگەری زۆری هەیە فایلی سیخوڕی بن.\n٩- هیچ کات ئیمەیل و پاسۆردی ئەکاونتی هاوڕێکەت بەکارمەهێنە و ئیمەیل و پاسۆردی خۆشت مەیە بە کەس\n١٠- هەر کات کارت بە مۆبایلەکەت نەما وایفایاکەت بکوژێنەرەوە.\n١١- ئەگەر کەسێک ئەکاونتی بۆ دروست کردویت هەر ئیستا لە هەموو شوینەکان دایخەرەوە و پاسۆرد و ڕیکەڤەری ئیمەیڵی بگۆڕە.\n١٢- هەمیشە پاسۆردی ئیمەیڵەکە و ئەکاونتەکەت بزانە و ئەو ژمارە مۆبایلەی کەلەسەری داتناوە با بەردەست بێت ،چونکە لە کاتی بیرچونەوەدا توشی کیشەت دەکات یاخود کەسێک ئیمەیڵەکەت دروست دەکاتەوە و دەست دەگرێت بەسەر تەواوی ئەکاونتەکەتدا\n١٣- هەر ئێستا سەیری ناو بەرنامەی مۆبایلەکەت بکە چ بەرنامەیەک بەکارناهێنیت و خۆت داتنەبەزاندوە و غەریبە لەلات بیسڕەوە چونکە بەرنامە هەیە دایدەبەزینە ناو مۆبایلەکەت تەنها لە (٥) دەقەدا کە تەواوی مۆبایلەکەت دەست بە سەردا دەگرێت و دەتوانێ بە بێ ئاگاداری خۆت ڤیدیۆت پێ بکاتەوە.\nكۆمپانیای ئۆنڵاین گارد\nبابه‌ته په‌یوه‌ندیداره‌كان به : چەند ڕێگایەك بۆ پاراستنی مۆبایلەكەت لە هاك


سەفەرەکانی پارس و کوردستان. نامەی ژمارە ٢٥ ، بەشی حەوتەم – Giareng\nسەفەرەکانی پارس و کوردستان. نامەی ژمارە ٢٥ ، بەشی حەوتەم\nلە 27 نیسان , 2018\nبە پێچەوانەی ئاکارە باش و خۆتێهەلنەقوتێنەرانەی ژنانی گۆی ئاغاج، ژنەکانی ناو هەوارگەکە بە ناسیاوییەک لە دەورەم کۆبوونەوە، کە تەنانەت بۆ کێوییەکیش شتێکی بێزارکەرە.\nلە سەر ڕێگای سەنجود، گوندێکی کورد لە هەڵدێرێک هەڵکەوتووە کە هێندە لێژ بوو کە نزیکەی نامومکین بوو کە شوێنێکی تەخت بۆ هەڵدانی خێوەتەکەم ببینمەوە، هەندێک دیمەنی جوانی ڵێیە و لە قەدپاڵی کێوی سوریسەرت، لە خۆرهەڵاتی گەردەنی میانمەلیک، بەربڵاوترین ناوچە لە نێوان هەمەدان و ورمێ هەڵکەوتووە، دیمەنێکی بەڕاستی دڵڕفێنە. دیمەنەکە تێكەڵێک لە زەرد و سووری مەیلەو قاوەیی، لە دۆڵەکاندا سێبەری شینی مەیلەو سەوز، زنجیرە گردی قاوەیی کە بە هەوایەک لە ڕەنگی شینی درەوشاوە شکۆمەند دەبوو و تەپۆلکان بەری ئاسۆیان گرتبوو و لە ڕەنگی شیندا دەتوانەوە و لەگەڵ ئاسمان تێکەڵ دەبوون. لەم تەنیاییە مەزنەدا،وێرانە جوانەکانی قەڵای کۆشکی کەرەفتو، شوێنێک کە فەووارەکەی ئێستاش بۆ ناو حەوشە چۆلەکەیدا فیچقە دەکا، شتێکی گەلێک سەرنجڕاکێش بوو.\nلە گوزەرگای میانمەلیک ڕا شۆڕبوونەوەیەکی ١٧٠٠ میترییە بەرەو گۆلی ورمێ، و سەرمای هەوا پێش ئەوەی کە بگەینە سەنجود کەمتر بۆتەوە. نزیکەی هەموو ڕێگاکە لە هەمەدانەوە زۆر بە تەنیا بووین. ئێمە نە تووشی کاروانێک بووین و نە لێیان تێپەڕ بووین و لەم مارشە حەوت کاتژمێرییەدا تووشی هیچ مرۆڤێک نەبووین. بەڵام گوندی قاوەیی لە دۆڵەکانی گردی قاوەییدا هەڵکەتوون، و ئەم وڵاتە بەربڵاوە بۆ چاندن ئامادە دەکرا. ئەوەی ڕاستیی بێ ئەم ناوچەیە ئەمباری دانەوێڵەی پارسە.\nسەنجود گوندێکی هەشتا ماڵیی لە پەنای گردێکی گڵی سوور کە لەسەرووی وی گردێکی بەرزە لە قوڕی سوور. لەم وەرزەدا ناکرێ بەراوردێکی باشت لەسەر ئەم ناوچەیە هەبێ. مەڕ و بزن بێگومان لە نێوان ئەم بەردانەدا خواردنێک دەبیننەوە، بەڵام ئەو لەوەڕەی بە چاو دیارە هەمووی خوراوە. کەرتەشی و ئالیکی تر دروێنەکراون و لە گوندەکان ئەمبار کراون. زۆربەی ڕووبارەکان ویشکن و تەنیا سەرچاوەی ئاوی خواردنەوە حەوزن کە مەڕوماڵات پێسیان کردوون. بەفرەکانی سەرچاوەی جۆگەکانی ئاوداشتنن هەموو تواونەوە و ئەم جۆگانە یا وشکن یا گیراون. لە سەرەتای مانگی ئاپریلەوە زۆر بە دەگمەن باران باریوە و نزیکەی شەش مانگان تیشکی بەتینی هەتاوی پارس لەم خاکە چەقیوە. قەڵشتی کێڵگەکان وەک خشتی ویشک لە ژێر خۆرەتاو ڕەق بوون. گوندەکانی خاون گڵی زەرد و مەیەلەو سپی، لە سەربانەکانیان کۆگای تفاقیان لێ دانراوە و بە سەختی لە داوێنی گردەکان لێک جیا دەکرێنەوە. ڕێگاکان بە خۆڵی درەوشاوەی سپی چەند ئینچ قووڵ داپۆشراون.لە دەشتەکان مژێک لە تۆزێکی قاوەیی دەبینرێ.\nئەم ناوچە بێ باران و بە هەتاو هەڵقرچاوە بە بەفری زستانان دەژی، و بەفری زنجیرە کێوی زاگرۆس سەرنجڕاکێشترین شتەکان بۆ وەرزێڕانی خۆرئاوای پارسە. ئەگەر ناوچەکە پڕ حەشیمەتتر با، و قازانجەکانی هێزی کار مسۆگەر با، دروستکردنی خەزێنەی ئاوی بەفر کارێکی ئاسان دەبوو، و پێشگرتن بە بەفیڕۆ چوون لەوانەبوو بتوانێ خەڵک دەوڵەمەند بکا، چونکە خاکەکە، کاتێک کە ئاودێریی دەکرێ بە پیتە و هەمیشە دەکرێ پشت بە خۆرەتاو ببەستی کە کاری خۆی بکا. بەفیڕۆدانی ئاو گەلێک بەرچاوە، چونکە گەلێک زۆرتر لە نیوەی ئاوەڕۆکانی ئیمپراتورییەکە دەڕژێنە ناو کەویران و قووڵکی دیکە. ڕێژەی مامناوەندیی باران لە فەلاتی ناوەندیی بە گوێرەی نرخاندنی سیر ۆیلڤێر سەنت جان لە ساڵدا تەنیا نزیکەی ١٣ سانتیمیترە.\nهاتنی من بۆ سەنجود جێگای ڕەزامەندیی نەبوو. کوێخاکە پەیامی نارد کە ئەو حازر نییە جوابی بڕیاری سەرتیپی ئاچاز بداتەوە. ئەو گوتی من دەتوانم هەرچی گیرم دەکەوێ بکڕم، بەڵام ئەو نە پێداویستییەکانم بۆ دابین دەکا و نە پاسەوانان بۆ پارێزگاریی لە منزڵگەکەم دابین دەکا. من لەمە سەرم سوڕ نەما، چونکە مسافیرێک کە نامەی فەرمیی پێیە چاوەڕوان دەکرێ کە ببێتە میوانی گوندییەکان و چاوڕوانی لێناکرێ کە پارەی هیچ شتێک بدا.\nمن چووم چاوم بە کوێخا کەوت، و دڵنیام کردەوە کە پارەی سەرجەم ئەو شتانە دەدەم کە پێویستم پێن و پارەی هەرکام لە پاسەوانانی شەویش دەدەم، و موشکیلەکە جێبەجێ بوو. بەشێکی زۆر لە ژنە جوانەکانی گوندەکە هاتنە دیتنم. کوێخا میوانییەکی لە ماڵی خۆی پێکهێنا و کاتێک بەیانییەکەی خوداحافیزیم لێکرد ڕاستگۆیانە گوتی، ” ئێمە زۆر خوشحاڵ بووین کە تۆ میوانمان بووی، ئێمە هیچ زەرەر و زیانێک یا ناڕاحەتییەکمان لە لایەن تۆوە بۆ نەهاتە پێش، ئێمە پێمانخۆشە کە وڵاتی ئینگلیس پارێزگارییمان لێبکا.” ئەم ڕستە بەئەدەبانە زۆر جار کەڵکی لێوەردەگیرێ.\nکوردەکانی پارس کاریگەرییەکی ئەرێنییان وەک خەڵکێکی بوێر، ڕووڕاست و میوانپەروەر لەسەرم هەبووە. پیاوەکان بەئەدەب بوون بێ ئەوەی کە چاپلوس بن، و ژنەکان میهرەبان و دەم بە پێکەنینن و بە ئازادی و بێ لێچکە دێنە ناو خێوەتەکەم بێ ئەوەی کە خۆسەپێن بن.\nکوێخاکە بۆ هەر شەوی هەشت پاسەوانی دەنارد و دەیگوت کە شوێنەکە گەلێک مەترسییدارە، و پێیخۆش نەبوو گوندەکەی تووشی شەرمەزاریی تاڵانکرانی بێگانەیەک لە نزیکی ئەوان بێ. بەڵام ئەو ئەوەشی زیاد کرد کە شەش پاسەوان تەنیا بۆ دڵنیایی ئەوی نێردراون، و من تەنیا پێویستە پارەی ئەو دوو کەسە بدەم کە داوام کردبوون.\nسەفەرەکەم، کە بە ناو ناوچەیەکی کێوی و کەم هاتووچۆی پارس دا تێدەپەڕێ، هەروا بە خۆشی تێپەڕ دەبێ. هەوایەکە ئێستا دڵگیرە، ئەگەرچی لەم ناوچە نزمەدا کاتی نیوەڕۆیان کەمێک گەرمە.\nناوچەی نێوان سەنجود و ساین قەڵا شوێنێکی بە پیت و سەرنجڕاکێشە، بۆیە یەکشەممە لێرە ماینەوە. ڕێگاکە بەناو گوزەرگای کاوراک بە پەنای چومی قووڵی قەرەچای دا تێپەڕ دەبێ، کە لە کەناری چەپی ئەو لە شوێنێکی باریک ڕا کێوی جوانی بابەعەلی دەست پێدەکا. دۆڵێکی درێژ، پڕ لە مەزرای بە پیتی لۆکە، گوزەرگایەک بەناو کێڵگە سوورەکانی قزل قەبر، و داگەڕانێکی زۆر ئێمەی گەیاندە دەشتێکی مەزنی مەیلەو سپی کە ڕووباری جەغەتو لە سەر ڕێگای خۆی بەرەو دەریای مردووی ورمێ پێیدا تێدەپەڕێ. ناوچەیەکی بەربڵاوی بەردە لیسۆکە، داری نیوە نێژراو، و چەند کاناڵی ئاوداشتنی خیزەڵان باس لە وێرانگەر بوونی چۆمەکە دەکەن. گەردەلوولێکی تەپوتۆز کۆتایی ڕێپێوانەکەی زۆر دژوار کردین چونکە ڕێگاکەی لەناوبردبوو و زۆر جار دیتنی گوێی ئەسپەکانی نامومکین دەکرد. لە وەرزی زستان و بەهار ئەم دۆڵەی جەغەتو بەتەواوی دەکەوێتە ژێر ئاو، و بۆ هاتووچۆ کەڵک لە بەلەمان وەردەگرن. نزیکەی ١٥٠ گوند لەم ناوچەیە هەن، دانیشتووەکانی بە تەواوی کورد و تورکن، و ٢٠٠ خێوەتی کۆچبەرانی لێیە. جەغەتو لە بەر ماسییە مەزنەکانی بەناوبانگە.\nکاتێک کە گەردەلوولەکە هێور بۆوە ئێمە لە ساین قەڵا نزیک ببوینەوە، قەڵایەکی وێرانە لە سەر ڕێگای چەند گردی نەوی و شارێکی ٣٠٠ ماڵیی لە دامێنی. لە لای خۆرهەڵات لە دوورەوە چیای پیرەماه دیارە، و لە نێوان ئەو و ساین‌قەڵا تەپکەیەکی سەیری لێیە، پڕ لە خۆڵەمێش، بە وتەی خەڵکەکە، گومبەزێکی بەرزی تەپیو، دیاربوو کە پاشماوەی ئاتەشکەدە، یا زیارەتگەی ئاگر بووە. ئەم شارە لە نێوەڕاستی ناوچەیەکی گەلێک بە پیت و بەرەکەت هەڵکەوتووە. مەزرا و باغی میوەکانی لانی کەم لە هەرلاوە یەک مایل (١٦٠٩ میتر) دەبێ و کاڵەکەکانی هەرزان و بەناوبانگن، ئێستا نرخی دەرزەنێک تەنیا ٦ شاییە.\nئێرە شوێنێکە کە خەریکە دەگەشێتەوە. بازاڕێکی نوێ خەریکە دروست دەکرێ کە بە جوانکاریی زۆری تەختە ڕازاوەتەوە. لە سەر ڕێگای تەورێز لە کرماشان و هەمەدانەوە، و بە ڕێگایەک بەرەو ورمێ کە جیرانی نزیکییەتی، و بە هۆی پێداویستیی کاروانانەوە ئەم شوێنە زۆر پڕ جموجۆڵە. ئێرە زۆر وەک شوێنی نیشتەجێبوونی چینییەکان لە مالێزی دەچێ، لە هەر کام لە قەراخه‌کانی جادە دوکانی لێن کە بەرهەیوانی نەوییان لەپێشن. یەکێک لە بەرچاوترین کاڵاکان ناڵی ئەسپ، ئێستر و گوێدرێژ، توربێن، گوریس و چەرمە. میوەفرۆشی زۆر، و کاڵەک لەسەر یەک کەڵەکە کراون بۆ میچی. قوماشی ڕوسی و لامپ و ئاوێنەی ئوتریشی شتێکن کە لە سەرانسەری ئەم بازاڕە دێنە بەرچاو.\nشوێنی مەنزڵگەکەم لە دەرەوەی شار هەڵکەوتووە، گۆڕەپانێکی باگرەوە و پڕ تەپوتۆز. لێرە هەشت پاسەوانەکانم جێیان هێشتم، بەڵام زۆری پێنەچوو کە کوێخا پەیامی لە لایەن سەرتیپی فەرماندەی تاقمێک سەرباز و شارەکە نارد کە پاسەوانی سەربازیی پێش رۆژئاوا بوون دێن. ساین‌قەڵا لە ژێر فەرماندەیی ساوجبڵاغە و خەڵکەکەی بە شێوەیەکی سەرەکیی کوردن بە تێکەلاوێک لە تورک، کەمێک فارس، زۆربەیان کاربەدەستی حکومیی، جوولەکەیەکی ڕەنگڕێز لە گەڵ بنەماڵەکەی کە لە زۆربەی گوندەکانی سەر ئەم ڕێگایە دەبیندرێن.\nچەند ڕۆژ لەمەوبەر دەرزییەکی گوڵدۆزییم دیتەوە کە لە زیلویەکەم چەقیبوو، و شانسی ئەوەم هەبوو کە نەتەنیا هەندێک دەزووی ئەستووری درومان بەڵکو ئاوریشمی گوڵدۆزی لە ساین قەڵا بکڕم و تیکەیەک قوماشی سێرژم هەیە کە کاری لەسەر بکەم و نەخشەی گوڵی کانێژە، چیتر لە کاتی حەسانەوەی نیوەڕۆیاندا بێ سەرگەرمیی نابم.\nبە ڕاستیی ” سەبات بۆ مرۆڤ دروست کراوە”! جگە لە باشییە ئایینییەکانی، ژیان بە بێ ئاڵوگۆڕی کار گەلێک سەخت و یەک هەوا دەبوو. تا یازدە لە ناوجێدا، خوێندنەوە، پشووی خزمەتکارەکان، پشوویەک لە سواریی بێکۆتایی، هاتنەوە سەرخۆی بیر و لەش، هەموو ئاکامی پشوودانی یەکشەممان لەم سەفەرەیە، و بەتایبەتی دوایین یەکشەممە گەلێک ئارامبەخش بووە.


ئاژانسی ده نگو باسی کوردستان: ئيسلاميه‌كان هه‌موو كات ئه‌ڵێن هه‌رچى زانستى دونيا هه‌يه له قورئان هاتۆته ده‌ر? گه‌ر ئه‌مه راست بوايه ئيسته يوسف قه‌ره‌زاوى به‌رپرسى ده‌زگاى ناسا ئه‌بوو، عه‌لى باپير خاوه‌نى كۆمپانياى ئه‌پڵ ئه‌بوو، زه‌رقاوى دامه‌زرێنه‌رى مايكرۆسۆفت ئه‌بوو، مه‌لا كرێكار به‌رپرسى موساد ئه‌بوو? كه‌سێك نه‌زانێ ئه‌ڵێ ئه‌نشتاين به هۆى ده‌سبێحه 101 ده‌نكيه‌كه‌ى حيساباته بيركاريه‌كانى خۆى شيكار كردوه، وه كاتێكيش چۆته حه‌ج به هۆى قه‌ره‌باڵغى حاجيه‌كان ياساى كێش كردنى مادده‌كانى دۆزيه‌وه‌ته‌وه..!!!\nئيسلاميه‌كان هه‌موو كات ئه‌ڵێن هه‌رچى زانستى دونيا هه‌يه له قورئان هاتۆته ده‌ر? گه‌ر ئه‌مه راست بوايه ئيسته يوسف قه‌ره‌زاوى به‌رپرسى ده‌زگاى ناسا ئه‌بوو، عه‌لى باپير خاوه‌نى كۆمپانياى ئه‌پڵ ئه‌بوو، زه‌رقاوى دامه‌زرێنه‌رى مايكرۆسۆفت ئه‌بوو، مه‌لا كرێكار به‌رپرسى موساد ئه‌بوو? كه‌سێك نه‌زانێ ئه‌ڵێ ئه‌نشتاين به هۆى ده‌سبێحه 101 ده‌نكيه‌كه‌ى حيساباته بيركاريه‌كانى خۆى شيكار كردوه، وه كاتێكيش چۆته حه‌ج به هۆى قه‌ره‌باڵغى حاجيه‌كان ياساى كێش كردنى مادده‌كانى دۆزيه‌وه‌ته‌وه..!!!\nئه‌رێ تو ويژدانتان دۆكينز و هاوكينگ له شێخه‌كانى ئه‌زهه‌ر شاره‌زانترن له قورئان? بۆ جارێك نه‌مانبينى عه‌مامه به‌سه‌رێك كه‌شفياتێكى زانستى له قورئاندا بدۆزێته‌وه? له‌وه‌ش مه‌هزه‌له‌تر بۆ هه‌موو جارێك كاتێك ده‌ستكه‌وتێكى زانستى به‌ده‌ست دێ و ئه‌دۆزرێته‌وه، ئيسلاميه‌كان ده‌ست ئه‌كه‌ن به هاتو هاوار و ئه‌ڵێن كوڕه بابه ئيسلام 1400 ساڵ پێش ئێستا له قورئان ئه‌مه‌ى ووتوه? ئه‌ى تۆ له كوێ بوويت جه‌ناب? بۆ تا ئه‌وان باسيان نه‌كرد تۆ نه‌تووت ئه‌مه له قورئان هه‌يه?\nئه‌رێ ئێوه چين چى? قه‌ولى كاك عوسمان ئه‌ڵێ ته‌بيعه‌تى حوشتر و مريشكتان هه‌يه، كه پێتان ئه‌ڵێن هێلكه بكه‌ن ئه‌ڵێن ئێمه حوشترين، كه پێتان ئه‌ڵێن وه‌رن با بارتان بكه‌ين ئه‌ڵێن ئێمه مريشكين..!!!\nئيتر بۆ پێشه‌وه.....\nله لایه‌ن ئاژانسی ده نگو باسی کوردستان ajansknews kl. ۶/۱۱/۱۳۹۲ ۰۸:۰۴:۰۰ بعدازظهر


سه‌رما و به‌فر بوونه‌ته کۆسپ له به‌رده‌م هه‌وڵه‌کانی به‌هاناچوونی قوربیانیانی بۆمه‌له‌رزه‌که‌ی وان\nسه‌رمایه‌کی زۆر و به‌فر بارین هه‌وڵه‌کانی به‌هاناچوونی تورکیای شێواندووه، چوار ڕۆژ پاش ئه‌وه‌ی بومه‌له‌رزه‌یه‌ک به گوڕی 7.2 پـله به پێوانه‌ی ڕێخته‌ر به‌شێکی زۆری باشوری ڕۆژهه‌ڵاتی وڵاته‌که‌ی وێرانکرد.\nکاربه‌ده‌ستانی تورکیا هه‌وڵ ده‌ده‌ن بۆ دابینکردنی په‌ناگه بۆ هه‌زاران قوربانیانی که به‌هۆی بومه‌له‌رزه‌که‌وه بێ ماڵ و حاڵ ماونه‌ته‌وه.\nکاربه‌ده‌ستان ده‌ڵێن ژماره‌ی قوربانییه‌کانی بومه‌له‌رزه‌که‌ی ڕۆژی یه‌کشه‌ممه گه‌یشتووه‌ته 532 که‌س و به‌لایه‌نی که‌م 1650 که‌سی دیکه‌ش برینداربوون.\nکاربه‌ده‌ستان له‌و بڕوایه‌دان ژماره‌ی قوربانییه‌کان له‌وه‌ش زیاتر بـبێت له کاتێکدا هه‌ر ته‌رمی زیاتره و له ژێر داروپه‌ردوی شوێنه داڕماوه‌کاندا ده‌دۆزرێنه‌وه.\nله ڕۆژی چوارشه‌ممه 3 که‌س به زیندویه‌تی له ژێر باڵه‌خانه ڕووخاوه‌کانی ئه‌ردیشدا دۆزرانه‌وه. ئه‌نکه‌ره له سه‌ره‌تاوه ته‌نها یارمه‌تی ئێران و ئازه‌ربایجانی په‌سه‌ندکرد، به‌ڵام له ئێستادا داوای یارمه‌تی له وڵاتانی دیکه‌ش ده‌کات. هه‌ندێک یارمه‌تی نێونه‌ته‌وه‌یی که بریتییه له ده‌وار و جلوبه‌رگ و خۆراک گه‌یشتنه تورکیا.\nژماره‌یه‌ک له خه‌ڵکه لێقه‌وماوه‌که گازنده‌ی ئه‌وه ده‌که‌ن که حکومه‌ت کاره‌کانی به خێرایی ئه‌نجام نادات بۆ گه‌یاندنی یارمه‌تییه‌کان. سه‌ره‌ڕای ڕیزگرتنیان بۆ زیاتر له چوار کاتژمێر ژماره‌یه‌ک له لێقه‌وماوان هه‌ر نه‌یان توانی بوو ده‌وار وه‌ربگرن.